open-index/open-wikipedia-markdown huggingface dataset:
香雪大道

**香雪大道**（）係中國廣東廣州嘅東西走向主幹道，喺黃埔區蘿崗，西邊從水西路開始，一直去到東邊嘅香雪八路同蘿塱路嘅交界。

## 敘述
全長2.3km，闊36米，雙向6車道。

## 經過嘅道路
*水西路
*香雪一路
*香雪二路
***[[香雪路 (廣州)|香雪三路]]**
*香雪四路
*香雪五路
*香雪六路
*****（橋頂經過，冇匝道上落）
*
*香雪八路、**[[蘿塱路]]**

類:廣州主幹道
類:黃埔區
香海正覺蓮社佛教普光學校

**香海正覺蓮社佛教普光學校**（）係香港一間輕中度智障特殊學校，位於新界粉嶺欣盛里2號。

## 歷任校長
*1988年3月1號到1994年1月2號：鍾美蝶女士
*1994年1月3號到2014年8月31號：何巧嬋女士
*2014年9月1號到2021年8月31號：李啟明先生
*2021年9月1號到而家：張光耘女士

## 歷任副校長
*1996年9月1號到2014年8月31號：李啟明先生
*2011年9月1號到2020年8月31號：吳慧珊女士
*2019年9月1號到而家：盧偉雄先生
*2020年9月1號到2021年8月31號：張光耘女士
*2020年9月1號到而家：蘇瑞芝女士
*2024年9月1號到而家：陳志恆先生

## 學校設施
課室、教員室、家政室、設計與科技室、視覺藝術室、音樂室、電腦室、言語治療室、自閉症兒童輔導室、職業治療室、學生活動中心、圖書館、校園電視台直播室、禮堂暨錄影廠。

## 開設科目
### 基礎課程
中文、普通話、英文、數學、科學、個人及社化教育、音樂、視覺藝術、體育、資訊及通訊科技、科技與生活、設計與科技、STREAM、綜合學習、興趣活動、聯課活動、價值觀教育、德育課、生命成長課、自閉症資源輔導、言語治療、職業治療等。

### 高中課程
中文、英文、普通話、數學、公民與社會發展、體育、音樂、資訊及通訊科技、科技與生活、設計與應用科技、視覺藝術、個人成長課、興趣活動、聯課活動、價值觀教育、德育課、生命成長課等。

### 躍進課程
中文、英文、數學、公民與社會發展、普通體育、音樂發展、工作體驗、社區探索、自主午膳、小賣店、視藝發展、興趣活動、聯課活動、價值觀教育、德育課、生命成長課等。

## 出面網頁
*學校網頁
*特殊學校概覽 - 香海正覺蓮社佛教普光學校
匡智屯門晨輝學校

**匡智屯門晨輝學校**（）係香港一間輕度智障特殊學校，位於新界屯門青麟路2號。

## 學校設施
課室、言語治療室、電腦室、多媒體輔助學習室、圖書館、音樂室、科技與生活室、視藝室、設計與科技室、學生活動中心、禮堂、多用途室、輔導室、家長資源中心。

## 開設科目
### 小學
語文、數學、常識、英文、圖書館課、普通話、感知、自理、音樂、體育、電腦、視覺藝術、公民教育、成長教育和興趣小組。

### 初中
語文、數學、常識、英文、圖書館課、普通話、音樂、體育、視覺藝術、電腦、科技與生活、設計與科技、公民教育、成長教育、職業生涯規劃課程（餐飲/房務/美容/理髮/園藝/庶務）。

### 高中課程
*核心科目：語文﹙包括圖書館課﹚、數學、公民與社會發展
*選修科目：體育、視覺藝術、資訊及通訊科技、科技與生活
*其他學習經歷：公民教育、視覺藝術、音樂、體育、英文、普通話、職業規劃課程（餐飲及酒店/美容/理髮/園藝/庶務）。

## 出面網頁
*學校網頁
*特殊學校概覽 - 匡智屯門晨輝學校
華朗

**華朗**（，）係退咗休嘅阿根廷足球員，司職進攻中場，身高186公分，體重79公斤，阿根廷足球代表隊前隊員，效力過阿根廷球會學生隊。2004年獲選FIFA 100。

華朗阿爸係阿根廷前足球員，外號「巫師」（*La Bruja*），所以佢外號就係「小巫師」（*La Brujita*）。

## 球員生涯
華朗以前效力過拉普拉塔大學生、小保加、森多利亞、拉素、曼聯、車路士、國際米蘭七間足球會，其中喺拉素嘅表現最出色，被認為係世界上最佳中場大腦。之後喺1998年FIFA世界盃嘅出色發揮都奠定咗佢爾一位置。

2001年華朗轉會曼聯、車路士，算係佢表現最差嘅時期，因為佢未適應到英格蘭超級足球聯賽（英超）嘅踢法，淨係喺加盟初期攞過2001年9月份英超「每月最佳球員」，重因為背傷缺陣過三個月，於是喺2004年被租借返意大利，效力國際米蘭，結果表現回勇，成為隊中靈魂。2005年6月繼續租借國際米蘭，2005年8月21號喺加時射入唯一入球，以1-0贏咗祖雲達斯，幫國際米蘭攞到意大利超級盃。至2006年重返阿根廷加盟拉普拉塔大學生。

華朗參加過1998年、2002年同2010年三屆FIFA世界盃。不過喺2002年嗰屆佢嘅表現未能令人滿意，畀一啲人認為係阿根廷喺小組賽出唔到線嘅主因。其後阿根廷隊中場人才湧現，華朗最終冇入選國家隊出戰2006年FIFA世界盃。

## 風格
華朗球風優雅，視野開闊，控波、傳波、遠射同自由球都好出色。佢嘅中長距離過頭傳波同埋長傳轉移係佢個人最突出嘅兩項技術。由於佢爾啲技術特點同唔錯嘅身體條件，曾經有教練想將佢改造成為類似嘅後腰，但係由於佢嘅防守同搶斷能力一般，最終實現唔到。

華朗同佢喺國家隊嘅競爭對手，例如等人唔同嘅係，佢嘅風格比較歐洲化。噉樣雖然令佢容易喺歐洲聯賽立足，但係就好難得到阿根廷國人嘅青睞。而且佢嘅動作速率同絕對速度唔快，被認為係佢喺講究快節奏同高強度嘅英超唔成功嘅主要原因。

## 軼聞
華朗好崇拜阿根廷出身、活躍喺古巴嘅游擊隊阿頭捷古華拉，紋咗佢嘅頭像喺右手手臂。

## 榮譽
;本土
* 阿根廷乙組足球聯賽：1995年
* 意大利盃：1999年、2000年、2005年、2006年
* 意大利甲組足球聯賽：2000年、2006年
* 意大利超級盃：2000年、2005年
* 英格蘭超級足球聯賽：2003年
* 阿根廷甲組足球聯賽：2006年（春季聯賽）
;歐洲
* 歐洲足協盃：1999年
* 歐洲超霸盃：1999年
;南美洲
* 南美自由盃：2009年

## 攷

## 出面網頁

類:阿根廷足球員
類:足球中場
類:小保加球員
類:森多利亞球員
類:巴馬足球會球員
類:拉素體育會球員
類:曼聯球員
類:車路士球員
類:國際米蘭球員
香港心理衛生會－臻和學校

**香港心理衛生會－臻和學校**（）係香港一間嚴重智障特殊學校，位於九龍深水埗歌和老街53號，由**[[香港心理衞生會|香港心理衛生會]]負責營運**。

## 學校設施
課室、復健室、睡房、多感官室、感覺統合室、音樂室、視藝室、露天操場、有蓋操場、生活技能訓練室、加護觀察室、感知遊樂場、多媒體室、多媒體探知館。

## 開設科目
### 初小課程
課程以中國語文、數學、常識、自理、音樂科、體育科、視覺藝術科七個科目為基礎課程，並喺各科加入滲透課程，幫助學生從小開始建立正面而積極嘅價值觀同態度。

### 高小課程
課程以基礎課程為本，並加強生活流程訓練，提升學生嘅認知能力同獨立能力，為銜接初中課程奠定基礎。

### 初中課程
以中國語文、數學、常識、音樂科、體育科、視覺藝術科等科目為本，並增設實用技能科，加入工作訓練元素，幫助學生體會喺成長階段中嘅變化，以便佢哋能順利轉銜到高中課程。 

### 高中課程
高中課程以三個核心科目（中國語文、數學、通識教育）、兩個選修科目（喺音樂科、體育科、視覺藝術科、科技與生活揀兩科)，同埋其他學習經歷（德育及公民教育科、社會服務、 與工作有關嘅經驗、藝術發展、體育發展）組成。課程著重擴闊學生嘅知識基礎，同埋為學生嘅全人發展提供充分嘅學習機會，提升佢哋獨立生活同人際技巧嘅能力，為離校作好準備，過渡至成人生活。

## 出面網頁
*學校網頁
*特殊學校概覽 - 香港心理衛生會－臻和學校
匡智松嶺第二校

**匡智松嶺第二校**（）係香港一間嚴重智障特殊學校，位於新界大埔南坑頌雅路松嶺村。

## 學校設施
復康治療室、玩具圖書館、遊樂場、綠茵感知徑、泳池。

## 開設科目
常識、自理、語文、數學、體育、音樂、視覺藝術、科技與生活、資訊及通訊科技。

## 出面網頁
*學校網頁
*特殊學校概覽 - 匡智松嶺第二校
保良局陳百強伉儷青衣學校

**保良局陳百強伉儷青衣學校**（）係香港一間嚴重智障特殊學校，位於新界青衣青芊街2號。以香港則師兼慈善家陳百強命名。

## 軼事
對於“保良局陳百強伉儷青衣學校”呢個名，曾經有人以為“保良局陳百強伉儷青衣學校”嘅“陳百強”三個字講緊香港歌手陳百強。其實香港歌手陳百強終身未結婚，冠名贊助人陳百強其實係一位建築師。

## 學校設施
課室外、水療室、多功能感官室、園藝治療感官花園、體能園地、感覺統合室、健步廊、家居室、視覺藝術室、模擬工場、購物街、禮堂、物理治療室、職業治療室、言語治療室、活動室、電腦室、音樂室、圖書館、輔導室、飯堂、學生宿舍、護理室、有蓋操場、禮堂。

## 開設科目
### 基礎教育
核心科目：中國語文科、數學科、科學科、個人、社會及人文科
其他學科：視覺藝術科、音樂科、體育科、舞蹈科及德育、公民教育科

### 高中課程
核心科目：中國語文科、數學科、通識教育／獨立生活科
選修科目：視覺藝術科、音樂科、體育科
其他學習經歷：德育及公民教育、生活教育、體育、藝術、社會服務

## 出面網頁
*學校網頁
*特殊學校概覽 - 保良局陳百強伉儷青衣學校

類:青衣島
類:保良局學校
酷騎單車

**酷騎單車**（；；）係中國大陸嘅創業公司同，2016年11月17號由高唯偉一手創辦，總部喺北京通州區。業務專門負責用手機做城市短途出行嘅單車APP服務，有「綠單車」同「土豪金單車」嘅稱呼。而家喺中國嘅北京、陝西西安、廣東廣州、深圳、湖南長沙、甘肅蘭州、遼寧瀋陽、海南海口、安徽合肥、山西太原、江蘇南京、無錫、湖北武漢、河南鄭州、福建福州、江西南昌、廣西南寧、天津、上海、浙江杭州都有佢嘅租單車服務。

呢種單車亦配咗充電設施、智能升降座櫈、智能語言鎖呢啲功能。

單車公司喺2017年8月中旬開始，有越嚟越多嘅用戶發現佢退唔到押金，甚至喺同年9月25～28號爆出公司波士走佬嘅醜聞，同年9月30號到10月3號亦爆出差人工嘅局面。同年10月20號官網亦正式閂檔，公司亦喺三日後出現人去樓空嘅局面，亦爆出差42億文債務嘅資金問題。

2017年12月12號，中國消費者協會公開發佈文章話酷騎單車爆出超過210000人次投訴。根據初步調查，發現酷騎大量收咗消費者押金兼攞做其他用途，出現難退押金嘅泶㺒嘢。

2018年3月15號，中國中央電視台舉辦嘅三一五晚會公開曝光咗酷騎單車從2017年8月中旬開始陸續出現啲衰嘢，有消費者話酷騎單車啲所為同公開搶嘢有拉臣。

## 車型
家下酷騎單車有4隻唔同版，車架色有兩種，分別係■熒光綠同■金黃。佢嘅車架前身多數有個籃，後座一般係大面積嘅防水擋板。

## 密碼鎖
酷騎單車用嘅密碼鎖都係搵手機掃個二維碼或輸入個車冧解鎖，但係凈得車尾有二維碼，後鎖分有熒光綠同黑圓角方頭兩種，但掃碼方式都一樣。

## 註同攷
;註

;攷

## 出面網頁
* 

類:北京公司
類:共享單車公司
匡智松嶺第三校

**匡智松嶺第三校**（）係香港一間嚴重智障特殊學校，位於新界大埔頌雅路松嶺村。

## 學校設施
物理治療室、職業治療室、言語治療室、多感知功能室、視障訓練室、遊戲室、實用技能室、學生圖書館、視覺藝術室、音樂室、電腦室、無障礙花園。

## 開設科目
### 基礎課程（小一至中三）
語文、常識、數學、自理、大肌、視覺藝術、音樂、遊戲、包括視覺訓練輔導等嘅各類輔導課。

### 高中課程（中四至中六）
核心科目：中國語文、數學、通識教育/獨立生活技能
選修科目：視覺藝術、音樂、體育、科技與生活
其他學習經歷：德育及公民教育、生涯教育、服務/個人儀容。

## 出面網頁
*學校網頁
*特殊學校概覽 - 匡智松嶺第三校
明愛樂勤學校

**明愛樂勤學校**（）係香港一間嚴重智障特殊學校，位於新界元朗天水圍天壇街十七號。

## 學校設施
課室、言語治療室、物理治療室、職業治療室、家居室、音樂室、圖書館、視藝室、護士室、飯堂、多媒體製作中心、情境學習教室、感覺統合室、多感官學習室、暖水按摩池、樂活中心暨甘茶軒、魚菜共生系統、日廣場、天台種植區、綠化區、香草園。

## 開設科目
### 基礎課程
獨立生活技能、語文、常識、感知肌能、大肌訓練、音樂、視藝。

### 高中課程（中四至中六）
核心科目：語文、數學、通識
選修科目：體育、資訊科技學習。

## 出面網頁
*學校網頁
*特殊學校概覽 - 明愛樂勤學校
靈實恩光學校

**靈實恩光學校**（）係香港一間嚴重智障特殊學校，位於新界將軍澳安達臣道301號。

## 學校設施
禮堂、飯堂/多種用途室、課室、學生宿舍、實用教學室、電腦室、圖書室、職業治療室、物理治療室、言語治療室、視覺藝術室、舞蹈室、感覺統合室、感官花園、多感官功能室、環保資源閣、音樂室、玩具圖書館、水療室、護理室、有蓋操場、有機耕種園圃、果樹園圃。

## 開設科目
### 小學
中國語文、數學、常識、常識、科學、視覺藝術、體育、音樂、科技教育、德育課、輔導課、跨科學習小組、自理課、引導式教育。

### 初中
中國語文、數學、個人及社化、科學、視覺藝術、體育、音樂、科技教育、德育課、輔導課、跨科學習小組、引導式教育。

### 高中
核心科目：中國語文、數學、通識教育

選修科目：電腦科、視藝科、體育科、音樂科丶其他學習經歷

## 出面網頁
*學校網頁
*特殊學校概覽 - 靈實恩光學校
明愛賽馬會樂仁學校

**明愛賽馬會樂仁學校**（）係香港一間嚴重智障特殊學校，位於九龍深水埗永康街121號。

## 學校設施
禮堂、輔導教學室、模擬環境教學室、視藝室、音樂室、音樂天地室、活動室、電腦室、多感官室、多媒體室、物理治療室、職業治療室、言語治療室、醫護室、圖書館、車縫工場、金工/木工工場、教研室、花圃、遊樂場、家長資源室、停車場、禮堂。

## 開設科目
中國語文、自理、視覺藝術、大小肌活動、音樂、數學、通識教育/獨立生活、健康管理及社會關懷、資訊及通訊科技、常識、其他學習經歷。

## 出面網頁
*學校網頁
*特殊學校概覽 - 明愛賽馬會樂仁學校
慈恩學校

**慈恩學校**（）係香港一間嚴重智障特殊學校，位於九龍土瓜灣浙江街13號。

## 學校設施
課室、言語治療室、物理治療室、職業治療室、社工室、護理室、視藝室、圖書館、多感官功能室、跳舞室、禮堂、操場、音樂室、休閒室、家長資源室、會見室、宿生寢室。

## 開設科目
### 小學同初中
中國語文、數學、常識、生活技能、體育、視覺藝術、音樂、興趣小組活動。

### 高中
核心科目：中國語文、數學、常識、通識教育/獨立生活
選修科目：體育、視覺藝術、音樂
其他學習經歷：體育、視覺藝術、音樂、離校前準備課程。

## 出面網頁
*學校網頁
*特殊學校概覽 - 慈恩學校
保良局羅氏信託學校

**保良局羅氏信託學校**（）係香港一間嚴重智障特殊學校，位於新界元朗公園南路26號。

## 學校設施
### 一般設施
課室、飯堂、雨天操場、籃球場、遊樂場、電腦室、玩具圖書館、輔導室、會見室、教員室、交誼室。 

### 醫療輔助設施
醫療室、言語治療室、職業治療室、物理治療室。 

### 特殊設施
健行徑暨觸感訓練設施、感覺統合館、官能探索教室、感官刺激訓練室、音樂治療室、展能閣、起居庭、主題教學園、馬術治療設施、溝通傳意教室、多功能復康浴室、戶外學習園、資優及融合教育資源中心。

## 開設科目
學科：自理、感知肌能、社會適應、溝通技能、通識、中文、數學。 
術科：視覺藝術、音樂、體育。 
其他科目：職業與生活、飲食文化、輔導、電腦輔助教學、圖書館課、興趣小組。
專設課程：引導式教育課程、低年級適應課程。

## 出面網頁
*學校網頁
*特殊學校概覽 - 保良局羅氏信託學校

類:保良局學校
明愛培立學校

**明愛培立學校**（）係香港一間群育學校，位於九龍牛池灣清水灣道6010地段，為13-18歲，因為學校或家庭面臨適應困難，而暫時唔適宜喺一般中學就讀嘅女生而設。

## 學校設施
課室、實驗室、家政室、視覺藝術室、電腦室、學生活動中心、圖書館、輔導教學室、會談室、多用途室、體育館、社工室。

## 開設科目
### 中一至中三
中國語文、英國語文、數學、通識教育、中國歷史、科學、個人及社化教育、宗教教育、普通話、普通電腦、體育、視覺藝術、家政、音樂。

### 中四至中六
中國語文、英國語文、數學、通識教育、旅遊與款待、應用學習、體育、音樂、多元學習課。

## 出面網頁
*學校網頁
*特殊學校概覽 - 明愛培立學校
明愛樂義學校

**明愛樂義學校**（）係香港一間嚴重智障特殊學校，位於香港島西灣河鯉景灣鯉景道51號。

## 學校設施
課室、醫療教室、物理治療室、言語治療室、職業治療室、多感官功能室、感覺統合室、圖書室、音樂室、視覺藝術室、家長資源室、有蓋操場、遊樂場暨感知花園、大禮堂、綠化校園。 

## 開設科目
### 小學
自理及家居生活技能、溝通技能、感知肌能、社會適應、音樂、視覺藝術、大肌、綜合活動小組。

### 中學
自理及家居生活技能、溝通技能、感知肌能、社會適應、音樂、視覺藝術、體育、實用技能。

## 出面網頁
*學校網頁
*特殊學校概覽 - 明愛樂義學校
瑪利灣學校

**瑪利灣學校**（）係香港一間群育學校，位於香港島黃竹坑南朗山道32號，為喺行為情緒有困擾嘅女學生提供小五至中六嘅課程。

## 學校設施
禮堂、PCW個人護理及配藥培訓中心、時裝及形象設計教室、美容美髮培訓中心、情緒教室、電腦室、綜合科學室、輔導教學室，會談室、醫療室、學生活動中心、圖書館、資源中心、音樂室、家政室、視覺藝術室、禮堂、籃球場、有蓋操場。

## 開設科目
### 小五至小六
中國語文、英國語文、數學、常識、宗教、電腦、家政、音樂、普通話、體育、視覺藝術、閱讀課、國民教育、價值教育、情緒教育、善意溝通其他學習經歷課程、班主任課。 

### 初中
中國語文、英國語文、數學、通識教育、綜合科學、宗教、電腦、普通話、體育、家政、音樂、視覺藝術、國民教育、價值教育、情緒教育、善意溝通、技能教育證書課程（美容美髮、甜品製作、作曲編曲、體式能、美甲、排舞）、閱讀課、其他學習經歷課程、班主任課。

### 高中
中國語文、英國語文、數學、通識教育、旅遊與款待、企業、會計及財務概論、資歷架構三級英學習證書課程（與VTC合辦時裝及形象設計、與VTC合辦個人護理派藥及配藥、與明愛合辦美容學、與港專合辦甜品及咖啡店營運）、視覺藝術、宗教、體育、應用學習、其他學習經歷課程。

## 出面網頁
*學校網頁
*特殊學校概覽 - 瑪利灣學校
香港扶幼會盛德中心學校

**香港扶幼會盛德中心學校**（）係香港一間群育學校，位於九龍觀塘利安里2號A，為9至18歲有學習障礙、過度活躍、情緒行為問題嘅男生而設。

## 學校設施
課室、音樂室、電腦室、科技與生活室、視覺藝術室、多元學習室、實驗室、圖書館，健身室。

## 開設科目
### 小學
中文、英文、數學、常識、普通話、體育、視覺藝術、音樂、電腦、圖書、個人及社化、專才訓練。

### 初中
中文、英文、數學、科學、通識、普通話、電腦、科技與生活、體育、音樂、視覺藝術、德育、全方位學習。

### 高中
中文、英文、數學、通識、藝術、體育、資訊及通訊科技、企業、會計與財務概論、視覺藝術、高中體育、全方位學習、應用學習。

## 出面網頁
*學校網頁
*特殊學校概覽 - 香港扶幼會盛德中心學校
香港扶幼會則仁中心學校

**香港扶幼會則仁中心學校**（）係香港一間群育學校，位於九龍深水埗歌和老街47號，為有學習障礙同情緒行為問題嘅男生而設。

## 學校設施
小學及中學校舍各一座，並附有一個足球場。除一般課室外，尚有跨媒體藝術專室、訓輔室、會議室、視覺藝術室、音樂室、綜合活動室、禮堂、科學實驗室、圖書館等。另外，每個課室均設有電腦、投影機、屏幕及圖書櫃。

## 開設科目
### 小學
中文科、英文科、數學科、常識科、音樂科、體育科、視覺藝術科、普通話科、社化科及資訊科技科。

### 初中
中國語文科、英國語文科、數學科、公民與社會發展科、經濟與社會科、科學科、設計與科技科、視覺藝術科、中國歷史科、普通話科、音樂科、地理科、資訊科技科、普通電腦科、工場工具應用科（資曆架構二級認證課程）。

### 高中
中國語文科、英國語文科、數學科、公民與社會發展科、體育科、視覺藝術科、社化科、攝影藝術及後製科（資曆架構二級認證課程）、電腦輔助設計科（資曆架構二級認證課程）、西式餐飲服務科（資曆架構二級認證課程），並設有中國歷史科、視覺藝術科、旅遊與款待科、資訊及通訊科技科及體育科五個選修科。

## 出面網頁
*學校網頁
*特殊學校概覽 - 香港扶幼會則仁中心學校
東灣莫羅瑞華學校

**東灣莫羅瑞華學校**（）係香港一間群育學校，校舍依家喺新界屯門旺賢街12號，即係喺正隔離，依間學校主要係幫助行為同埋情緒發展上遇到障礙而未能夠喺主流學校受到教育獲益嘅男學生，並且可以提供教育同埋輔導服務俾佢哋。

校舍最初喺大嶼山石壁嘅東灣，2019年搬到屯門。

## 學校設施
課室、圖書角、電腦學習室、多用途活動室、足球場、籃球場、有蓋操場。

## 開設科目
主流小學課程：中文（包括普通話）、英文、數學、常識、聖經、視藝、音樂、體育、德育科
校本課程：戲劇組、遊戲組、大自然小組

## 出面網頁
*學校網頁
*特殊學校概覽 - 東灣莫羅瑞華學校
香港扶幼會許仲繩紀念學校

**香港扶幼會許仲繩紀念學校**（）係香港一間群育學校，位於九龍長沙灣東沙島街150號，為行為或情緒有問題嘅男學生而設。

## 學校設施
課室、3個工場、實驗室、5個特別室、禮堂及多用途球場、樂器訓練室、健身室、乒乓球訓練室、多用途教室、生活技巧訓練室。

## 開設科目
### 初中
中國語文、英國語文、數學、通識、體育、公民教育、視覺藝術、時裝及設計、電腦、綜合科學、基本科技、普通話。

### 高中
中國語文、英國語文、數學、通識、體育、公民教育、資訊及通訊科技、科技與生活之「服裝、成衣與紡織」。

## 出面網頁
*學校網頁
*特殊學校概覽 - 香港扶幼會許仲繩紀念學校
香港青少年培育會陳南昌紀念學校

**香港青少年培育會陳南昌紀念學校**（）係香港一間群育學校，位於香港島黃竹坑南朗山道38號，為有行爲偏差或受情緒困擾嘅男學生而設。

## 學校設施
課室、綜合科學實驗室、圖書館、美術設計室、電腦室、設計科技室、電子與電學室、健身室、音樂室、資源室等、醫療室、社工室、籃球場、有蓋操場、禮堂。

## 開設科目
### 初中
中文、英文、普通話、數學、綜合科學、通識科、普通電腦科、電工科、設計與科技、體育、視覺藝術、中國歷史。

### 高中
中文、英文、數學、通識、設計科技與應用、生活健康與社會關懷。

## 參考


## 出面網頁
*學校網頁
*特殊學校概覽 - 香港青少年培育會陳南昌紀念學校
知母 (聲母)

**知母**（；中古漢語拼音：**tr**ie）係中古漢語聲母，屬舌音中嘅知組，係全清聲母。呢個聲母接二、三等嘅韻母，同一、四等嘅端母互補。從反切睇，端母同知母偶然會撈埋，喺閩南話、日文、韓文都係端知撈埋，所以端同知嘅分化係後來嘅事。下面係佢嘅例字。

## 擬音
對知母嘅擬音分兩派，一派認爲佢係端母嘅顎化，擬爲/ȶ/，另一派認爲佢係端母嘅捲脷音，擬爲/ʈ/。

## 上古來源
對上古音嘅研究有個定論係古無舌上音，舌上歸舌頭，亦即知母係分化自端母嘅。由於端一、四等同知二、三等互補，係二、三等韻母嘅介音構成咗佢從端母分化嘅條件。

## 喺粵語嘅演變
知母喺粵語演變爲z，對聲調嘅影響係派入陰聲調。有少部分字轉爲c，如卓。有個別字，如啄、琢、涿，佢哋嘅聲母停留喺舌頭音狀態，讀d。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，知母屬捲脷音，如吳川話，知母發。成個粵語，平捲分法係濟南型。

## 喺吳語嘅演變
知母喺吳語同粵語一樣，對應嘅吳拼係ts。

## 喺普通話嘅演變
知母喺普通話歸入捲脷音，對應嘅普拼係zh。

## 喺日文嘅演變
無論吳音定漢音，知母都讀た行（）。

## 喺韓文嘅演變
喺韓文，二等韻嘅知母維持塞音，但多數送氣（ㅌ），如卓讀탁；三等韻嘅知母塞擦化成ㅈ，如知讀지，少數送氣成ㅊ，如置讀치。

## 喺越南文嘅演變
喺越南文，知母讀tr，聲調屬陰聲調。

類:中古漢語
Microsoft Excel

**Microsoft Excel**係微軟嘅一套試算表軟件，1993年開始喺Microsoft Office推出，而家經已去到2019版。
＃後生仔傾吓偈

《**＃後生仔傾吓偈**》（）係香港電視廣播有限公司嘅清談節目，由陸浩明、馮盈盈（第1集到完結）；麥明詩（第1-452集）；戴祖儀、黃美棋、林穎彤（第411集到完結）；鄭衍峰（第582集到完結）做主持。

每集節目主持都會同網絡平台Big Big Channel嘅大專生KOL就住特定主題「吹水」。KOL初頭陣容有9位：鄧家禮、林正峰、周程宇、馬景華、孔德賢、李寶君、李寶珊、杜穎珊、黃凱儀，2018年3月加入咗王虹茵（初期只係間中出現，到7月中旬先至固定出鏡），同年9月再加入四位：鄧伊程、羅詠怡、李嘉豪、劉子碩；同年10月再加入四位：徐文浩、陳雪聰、曾展望、陳欣茵；2020年2月再加入四位：游嘉欣、呂靜文、黃芷欣、劉頌鵬；2021年5月再加入七位：陳煦凝、張盈悅、馮子亮、羅毓儀、施焯日、黎康祺、吳卓衡。

節目名前面加咗個井號，係模仿網上社交平台嘅Hashtag。

## 播映時間
節目喺2017年7月4號到9月19號，同10月5號開始香港時間逢禮拜二、四21:30到22:00喺J2播，2017年3月19號到2020年5月8號改做逢禮拜一、二、四同五同一時段播。2020年5月11號至2021年4月23號，播映時間推遲到23:30到00:00，同ViuTV清談節目時段《晚吹》正面對撼。2021年4月26號到10月1號，播映時間推遲到深夜00:00到00:30。

喺香港以外嘅無綫翡翠台亦都會播出呢個節目，日子係同J2播嘅一樣，而時間係18:00到18:30。

## KOL一覽

## 每集內容
### 2017年

### 2018年

### 2019年

### 2020年

## 翡翠台特別版
《＃後生仔傾吓偈》曾經有唔同嘅特別版安排喺翡翠台播：

### ＃後生仔平安夜傾吓偈
《**＃後生仔平安夜傾吓偈**》（）係呢套節目嘅2017年平安夜特別版，照舊由陸浩明、麥明詩、馮盈盈聯同8位大專生KOL一齊主持，嘉賓有楊潮凱、狄易達、林穎彤、林凱恩、何雁詩、周志康、周志文、翟威廉。節目喺2017年12月24號禮拜日22:30到23:30喺翡翠台播。

### ＃後生仔睇完港姐傾吓偈（2018年版）
《**＃後生仔睇完港姐傾吓偈**》（）係呢套節目嘅2018年度香港小姐競選特別版，照舊由陸浩明、麥明詩、馮盈盈聯同10位大專生KOL一齊主持，嘉賓有得獎佳麗同一啲落選佳麗。節目喺2018年8月26號禮拜日22:30到23:00喺翡翠台播。

### ＃後生仔失驚無神賀中秋
《**＃後生仔失驚無神賀中秋**》（）係呢套節目嘅2018年中秋節特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有應屆香港小姐佳麗同埋《今期流行》主持，包括肥媽、陳曉華、鄧卓殷、丁子田、林穎彤、戴祖儀、謝文欣、何雁詩、周志康、周志文、翟威廉、楊詩敏、丁子朗。節目喺2018年9月24號禮拜一22:30到23:00喺翡翠台播。

### ＃後生仔失驚無神賀聖誕
《**＃後生仔失驚無神賀聖誕**》（）係呢套節目嘅2018年聖誕節特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有羅蘭、翟威廉、周志康。節目喺2018年12月23號禮拜日22:30到23:00喺翡翠台播。

### ＃後生仔同港姐傾吓偈
《**＃後生仔同港姐傾吓偈**》（）係呢套節目嘅2019年度香港小姐競選第一個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾候選香港小姐佳麗。節目喺2019年9月1號禮拜日22:30到23:30喺翡翠台播。

### ＃後生仔睇完港姐傾吓偈（2019年版）
《**＃後生仔睇完港姐傾吓偈**》（）係呢套節目嘅2019年度香港小姐競選第二個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾得獎佳麗。節目喺2019年9月8號禮拜日22:30到23:00喺翡翠台播。

### ＃後生仔再同港姐傾吓偈
《**＃後生仔再同港姐傾吓偈**》（）係呢套節目嘅2019年度香港小姐競選第三個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾決賽落選佳麗。節目喺2019年9月15號禮拜日22:30到23:00喺翡翠台播。

### ＃後生仔傾吓傾吓傾到2020
《**＃後生仔傾吓傾吓傾到2020**》（）係呢套節目嘅2019年元旦前夕特別版，照舊由陸浩明、馮盈盈、戴祖儀聯同一眾大專生KOL一齊主持，嘉賓藝人何遠東同奇門遁甲師傅雲文子。節目喺2019年12月31號禮拜二23:45到00:15喺翡翠台播。

### ＃後生仔睇完港姐傾吓偈（2020年版）
《**＃後生仔睇完港姐傾吓偈**》（）係呢套節目嘅2020年度香港小姐競選特別版，照舊由陸浩明、馮盈盈、戴祖儀聯同一眾大專生KOL一齊主持，嘉賓有一眾得獎佳麗。節目喺2020年8月30號禮拜日22:30到23:00喺翡翠台播。

## 受關注
節目其中兩位主持人麥明詩同埋馮盈盈，喺節目內以及其他活動中嘅言論經常引起廣泛關注及討論。

麥明詩喺節目中形容過自己同馮盈盈好有默契，亦同自己一樣冇乜包袱，自己講乜都唔會被歧視，因為馮盈盈所講嘅比自己更震撼，會即刻自覺斯文高貴同非常理性。而馮盈盈亦話香港小姐冠軍各有唔同美態同特性，但能夠有另一位香港小姐冠軍同自己一齊玩，同時語出震撼嘅人係好難得，而自己喺麥明詩身邊亦覺得自己並唔孤單，而麥明詩喺自己面前會感到非常舒服同放心。

另一方面，馮盈盈曾經喺節目中談及「原來係處」同「零的啟示」嘅言論，被視為帶有性暗示。對於坊間嘅討論，馮盈盈講過佢噉只係為節目效果特登營造「神經刀」形象，對於節目有迴響覺得好開心，重話港姐形象隨時代變遷，可以更多元化。

由於節目廣受關注，電視台亦安排節目嘅三位主持陸浩明、麥明詩、馮盈盈擔任《2017年度勁歌金曲頒獎典禮》司儀。

## 節目調動
下面列出嚟嘅節目調動唔包括因為撞正直播賽馬而停播嘅情況。
*2018年12月14號：由於21:30-00:00播電影《屍殺列車》，所以停播一集。
*2019年1月1號：由於21:30-23:45播電影《捉妖記》，所以停播一集。

## 睇埋
*《＃後生仔去台灣傾吓偈》
*《＃一屋後生仔》
*《＃溫哥華後生仔傾吓偈》

## 註

## 參考

## 出面網頁
*＃後生仔傾吓偈 - 主頁 - tvb.com
*＃後生仔平安夜傾吓偈 - 主頁 - tvb.com
*＃後生仔睇完港姐傾吓偈 - MyTV Super（2018年版）
*＃後生仔失驚無神賀中秋 - MyTV Super
*＃後生仔失驚無神賀聖誕 - 主頁 - tvb.com
*＃後生仔同港姐傾吓偈 - 主頁 - tvb.com
*＃後生仔睇完港姐傾吓偈 - 主頁 - tvb.com（2019年版）
*＃後生仔再同港姐傾吓偈 - 主頁 - tvb.com
*＃後生仔傾吓傾吓傾到2020 - 主頁 - tvb.com
*＃後生仔睇完港姐傾吓偈 (2020) - 主頁 - tvb.com

## 電視節目變遷
Microsoft Word

**Microsoft Word**係微軟公司嘅一個收錢文字處理應用程式，最初喺1983年由Richard Brodie為咗運行DOS的IBM電腦而寫出來嘅，之後嘅版本可以行喺Apple Macintosh（1984年）、SCO UNIX和Microsoft Windows（1989年），並且成為咗Microsoft Office嘅一部分。而家最新嘅版本係Word 2019 for Windows及Word 2019 for Mac。
## 參考資料
Microsoft PowerPoint

**Microsoft PowerPoint**係微軟嘅一套簡報軟件，1990年開始喺Microsoft Office推出，而家經已去到2019版。
金曲撈

**《金曲撈》**（；；），原名**《原來是金曲》**，係中國大陸江蘇衛視推出嘅一檔懸疑競猜類音樂綜藝節目，前身係2016年製作同首播嘅節目《端午金曲撈》。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。《金曲撈》由整過《2016—2017江蘇衛視跨年演唱會》嘅製作人王希同佢團隊整，由李好做主持。節目喺2017年1月17號喺南京國際博覽中心開始錄製，2017年4月8號播出「番外篇」，2017年4月14號開始逢星期五夜晚10點接檔《最強大腦第四季》播出。歌曲版權由QQ音樂獨家攞到，透過騰訊音樂娛樂集團旗下嘅QQ音樂、酷狗音樂、酷我音樂一齊出。

## 賽制
節目共12期，包括常規競演同金曲之夜。

常規競演共11場，每場常規競演將有3首華語樂壇嘅遺珠作品等待被打撈。原唱委託喚醒師演繹歌曲改編版，現場500名大眾聽審喺喚醒師唱完後用選擇權。支持人數有300人，就係喚醒成功，原唱出場同喚醒師合唱原版歌曲。相反，就喚醒失敗，原唱可揀離場或獨自進行二次喚醒。二次喚醒過程入面，首輪未支持嘅大眾聽審可繼續用選擇權。支持人數有450人，即係二次喚醒成功，相反歌曲喚醒失敗。

喺最後嘅「金曲之夜」，頭11期節目入面嘅所有原唱歌手入面將會有3位做原唱代表重返舞台，分別為觀眾帶嚟一首佢哋心中需要喚醒嘅歌曲，同會請一位拍檔組成驚喜組合，為觀眾奉獻一場視聽盛宴。

每星期嘅競演現場都會設置一個由5人組成嘅叨叨團，負責根據現場提示同埋同原唱嘅問答互動同觀眾一齊估原唱身份。

## 節目一覽
### 第1期
呢期係《金曲撈》嘅首場競演，喺北京時間2017年4月14號夜晚10點播出。呢期嘅開場曲係胡瑤嘅《為了遇見你》，由薛之謙同李好共同演唱。

### 第2期
呢期係《金曲撈》嘅第2場競演，喺北京時間2017年4月21號夜晚10點播出。呢期嘅開場曲係林憶蓮嘅《誘惑的街》，由劉維演唱。



: A. 原唱揀二次喚醒歌曲，最終攞到450票，二次喚醒成功


### 第3期
呢期係《金曲撈》嘅第3場競演，喺北京時間2017年4月28號夜晚10點播出。呢期嘅開場曲係陳奕迅嘅《今天等我來》，由李好演唱。

### 第4期
呢期係《金曲撈》嘅第4場競演，喺北京時間2017年5月5號夜晚10點播出。呢期嘅開場曲係王菲嘅《影子》，由郁可唯演唱。

### 第5期
呢期係《金曲撈》嘅第5場競演，喺北京時間2017年5月12號夜晚10點播出。呢期嘅開場曲係張惠妹嘅《衝動》，由何潔演唱。

### 第6期
呢期係《金曲撈》嘅第6場競演，喺北京時間2017年5月19號夜晚10點播出。呢期嘅開場曲係凡人二重唱嘅《杜鵑鳥的黃昏》，由好妹妹樂隊演唱。

### 第7期
呢期係《金曲撈》嘅第7場競演，喺北京時間2017年5月26號夜晚10點播出。呢期嘅開場曲係伍思凱嘅《愛與愁》，由A-Lin演唱。



: A. 陳曉東因患青光眼住院治療緊，所以未喺節目現場出現


### 第8期
呢期係《金曲撈》嘅第8場競演，喺北京時間2017年6月2號夜晚10點播出。呢期嘅開場曲係薛之謙嘅《動物世界》。

### 第9期
呢期係《金曲撈》嘅第9場競演，喺北京時間2017年6月9號夜晚10點播出。呢期嘅開場曲係古巨基嘅《我不睡》，由黃國倫演唱。

### 第10期
呢期係《金曲撈》嘅第10場競演，喺北京時間2017年6月16號夜晚10點播出。呢期嘅開場曲係譚詠麟嘅《愛的根源》，由杜麗莎演唱。

### 第11期
呢期係《金曲撈》嘅第11場競演，喺北京時間2017年6月23號夜晚10點播出。呢期嘅開場曲係范曉萱嘅《Tell Her》，由金志文演唱。主持人李好因工作檔期安排而缺席呢場嘅錄製，呢期節目由劉維代班主持。

### 第12期
呢期係《金曲撈》嘅第12場競演，為「金曲之夜」，喺北京時間2017年6月30號夜晚10點播出。呢期嘅開場曲集合咗頭11場競演入面被成功喚醒嘅《王子公主》、《友情卡片》、《愛的可能》、《人情世故》、《不愛了也是一種愛》、《有沒有》、《與淚抱擁》、《我只剩下自己》、《謝謝你，冬的雪》、《把你藏在歌裏面》、《一樣的月光》同《留心》，共計12首金曲，被定名做《金曲撈》，由汪蘇瀧演唱。

## 收視率

|-
| 1
| 
| 0.693
| 3.293
| 8
| 
|-
| 2
| 
| 0.950
| 4.564
| 4
| 
|-
| 3
| 
| 0.949
| 4.509
| 3
| 
|-
| 4
| 
| 
| 
| 3
| 
|-
| 5
| 
| 0.894
| 4.233
| 3
| 
|-
| 6
| 
| 
| 3.203
| 8
| 
|-
| 7
| 
| 0.639
| 3.508
| 6
| 
|-
| 8
| 
| 0.652
| 3.197
| 8
| 
|-
| 9
| 
| 0.710
| 3.708
| 6
| 
|-
| 10
| 
| 0.640
| 
| 7
| 
|-
| 11
| 
| 0.821
| 4.169
| 6
| 
|-
| 12
| 
| 0.767
| 4.044
| 6
| 

## 註

## 參考

## 出面網頁
* 《金曲撈》官方網站
* 

## 綜藝節目變遷
Microsoft OneNote

**Microsoft OneNote**係微軟嘅一套筆記軟件，2003年開始推出，後尾變成Microsoft Office其中一個配件，而家經已去到2016版。
Microsoft Visio

**Microsoft Visio**係微軟嘅一套流程圖同向量圖繪圖軟件，1992年開始推出，後尾變成Microsoft Office其中一個配件，而家經已去到2016版。
Microsoft FrontPage

**Microsoft FrontPage**係微軟舊時嘅一套網頁設計軟件，1995年開始推出，後尾變成Microsoft Office其中一個配件，不過自從出咗2003版後就再無出。
Microsoft Outlook

**Microsoft Outlook**係微軟嘅一套電郵軟件，1997年開始喺Microsoft Office推出，而家經最新嘅版本係Microsoft Outlook 2021 for Windows同2021 for Mac。

雖然Outlook主要係用嚟傳送電子郵件，但係佢亦包含日曆、任務管理、聯絡人、記事本等功能。

## 版本
* Outlook for MS-DOS
* Outlook for Windows 3.1x
* Outlook for Macintosh (iMac、Macbook、Mac mini....)
* Outlook 97，1997年1月16號發行
* Outlook 98，1998年6月7號發行
* Outlook 2000（亦稱為 Outlook 9），1999年6月7號發行
* Outlook 2002（亦稱為 Outlook 10 或 Outlook XP），2001年5月31號發行
* Office Outlook 2003（亦稱為Outlook 11），2003年10月21號發行
* Office Outlook 2007（亦稱為Outlook 12），2006年11月30號發行（此版本開始改用Ribbon介面，僅在撰寫郵件視窗，Outlook主畫面仍然是舊介面。）
* Outlook 2010（亦稱為Outlook 14），2010年4月15號發行（正式啟用Ribbon，包含所有介面。）
* Outlook 2011 for Mac，2010年10月26號發行
* Office Outlook 2013（亦稱為Outlook 15），2013年1月29號發行
* Outlook for Mac，2014年10月31號發行(iMac、Macbook、Mac mini....)
* Office Outlook 2016，2015年9月23號正式發行
* Outlook for Phones & Tablets，2015年發行
* Office Outlook 2019，2018年9月25號發行
* Office Outlook 2019 for Mac，2018年9月25號發行
* Office Outlook 2021，2021年發行
* Office Outlook 2021 for Mac，2021年發行

## 出面網面
* Microsoft Outlook 官方網站
Microsoft Visual Studio

**Microsoft Visual Studio**（視覺工作室，簡稱**VS**或**MSVS**）係微軟公司嘅開發工具套件系列產品。VS係一個基本上完整嘅開發工具集，佢包括咗成個個軟件生命週期入面所需要嘅大部分工具，例如UML工具、程式碼管控工具、整合開發環境（IDE）等等。寫出嚟嘅目標代碼適用喺微軟支援嘅所有平台，包括Microsoft Windows、Windows Phone、Windows CE、.NET Framework、.NET Compact Framework同埋Microsoft Silverlight。

而Visual Studio .NET係用喺快速生成企業級ASP.NET Web應用程序同埋高性能桌面應用程序嘅工具。Visual Studio包含基於組件嘅開發工具（例如Visual C#、Visual J#、Visual Basic和Visual C++），仲有好多用喺簡化基於小組嘅解決方案嘅設計、開發同埋部署嘅其他技術。

## 參考
.NET 框架

**.NET Framework**係微軟喺Microsoft Windows嘅一套軟件框架，2002年開始推出，而家經已去到4.7版。
DirectX

**DirectX**係微軟嘅一套多媒體同電腦遊戲嘅應用程式介面，1994年開始推出，Windows 98開始跟機，而家經已去到12版。
Windows Media Player

**Microsoft Media Player**係微軟嘅一套多媒體播放軟件，1991年開始跟Microsoft Windows推出，而家經已去到12版。
紫萍

**紫萍**（；學名：**）係天南星科紫萍屬嘅水生草本植物，而家喺全球各地熱帶、亞熱帶、溫帶嘅水田、水溝、湖灣邊嘅沼澤地都可以搵到。

## 樣
根5～11條。葉扁平，圓形，長4～10mm，正面深綠，背面紫。花單生或2～5個簇生，屬佛焰花序，樣似苞囊，上面稍微有些少凹，公乸同草（數量係2公1乸），多數生喺葉狀體邊開裂位；每年6～7月開花。果屬園波形，邊緣有翼。

## 用途
植株可以攞嚟做飼料，亦可以做藥。

## 有關嘅書
* 武汉植物图鉴 第484页　　湖北科学技术出版社　ISBN 978-7-5352-7422-9

## 連出去
*  紫萍 Spirodela polyrrhiza 中国植物志
* 紫萍的功效与作用 苹果绿养生网

類:紫萍屬
類:草本植物
類:水生植物
類:飼料
類:藥用植物
南門二

**南門二**，又叫**半人馬座α**，係半人馬座一組三粒恆星嘅系統，距離地球4.365光年，係成個天第3光嘅星，視星等係-0.27。

嗰度有兩粒同太陽相同物理性質嘅恆星，分別係**南門二A**同埋**南門二B**，質量接近太陽，分別係1.100M\odot（太陽質量）同埋0.9M\odot。光譜分別係G2V同K0V，佢哋都係黄矮星。**南門二C**即係比鄰星，同兩粒主星相比佢細得多，質量只有太陽嘅0.1倍，光譜係M5.5V，係一粒紅矮星，於1910年代由英國科學家羅伯特·因尼斯發現。佢喺大概48億年前形成，比太陽早。
大角

**大角**，星一粒，喺同名大角星官內。大角為東方蒼龍之角。歲差之故，唔係角宿之內，而喺亢宿。史記天官書講，杓攜龍角，**龍角**就大角。又有講，「大角者、天王帝廷。」天王係大火，大角就係佢嘅廷。

大角一星，亦叫**大角星**，光星，地球望上去，視星等，負百分之四。夜天恆星之中，排第三，僅次於天狼同老人星，色燈黃。距離地球三十六光年七。

西洋星座歸入牧夫座，為其α星。因而叫牧夫座α星 (α Boo)，別名守熊人，**Arcturus**，出自古希臘文**Ἀρκτοῦρος**。而佢所在牧夫座側邊，就有大熊座。
中國人民銀行

**中國人民銀行**係中華人民共和國嘅中央銀行，隸屬中華人民共和國國務院，1948年創立，總部喺北京。
## 出面網頁

*
中華民國中央銀行

**中華民國中央銀行**係中華民國嘅中央銀行，隸屬行政院，1924年創立，初頭總部喺廣州，北伐成功後搬到上海，不過隨住國共內戰失利，最後將總部搬到臺北市。中華民國中央銀行本嚟有發行法定貨幣國幣嘅職能，遷臺後無再發行貨幣，而係委託臺灣銀行發行臺灣地區通用嘅新臺幣，到2000年後先至由中央銀行發行。
臺灣銀行

**臺灣銀行**係中華民國臺灣地區嘅銀行，1899年創立，總部喺臺北市。1949年到2000年，臺灣銀行受中華民國中央銀行委託發行臺灣地區通用嘅法定貨幣新臺幣。
印度儲備銀行

**印度儲備銀行**係印度嘅中央銀行，1935年創立，總部喺孟買。佢負責發行印度嘅法定貨幣印度盧比。
日本銀行

**日本銀行**係日本嘅中央銀行，1882年創立，總部喺東京。佢負責發行日本嘅法定貨幣日圓。
馬來西亞國家銀行

**馬來西亞國家銀行**（，；縮寫：**NEGARA**；簡稱國行，係馬來西亞嘅中央銀行，1959年1月24號創立，總部喺吉隆坡。佢負責管制同監督全國銀行同金融活動，由馬來西亞政府創立同擁有。

另外，亦發行馬來西亞嘅法定貨幣馬來西亞令吉。
## 睇埋
*依斯邁莫哈末阿里
韓國銀行

**韓國銀行**係大韓民國嘅中央銀行，1950年創立，總部喺首爾。佢負責發行南韓嘅法定貨幣韓圓。
越南國家銀行

**越南國家銀行**係越南嘅中央銀行，1951年創立，總部喺河內。佢負責發行越南嘅法定貨幣越盾。
香港紅十字會醫院學校

**香港紅十字會醫院學校**（）係香港紅十字會為因為患病或有特殊學習需要而接受醫院治療嘅學童提供適切嘅教育服務。

## 服務對象
*香港紅十字會醫院學校主要為住院嘅學齡兒童提供教學服務，設有班級由小學一年級至中學六年級。病童留院第三日，就可註冊入學。學生可以喺課室上堂或病房裏面分組學習；至於唔可以落床嘅學童，教師就喺床邊授課。
*學校接受患上唔同疾病、具有唔同弱能嘅兒童上堂。入住兒科病房或其他專科病房嘅學童一般患有哮喘、 肺炎、 肝炎、腸胃炎、腹絞痛、結核病、骨折或扭傷等。
*精神科病房或日間醫院嘅學童多數係患有自閉症、讀寫困難、專注力不足同過動症、思覺失調、恐懼症、厭食症、精神分裂症、躁狂症、焦慮症或強迫症等。
*此外，亦有腦癌、血癌或其他長期病患學童喺屋企休養期間，透過教育局嘅轉介接受家居教學服務。

## 課程
根據主流課程，以「同一課程架構」嘅理念施教，亦配合教育局課程改革政策為學生提供各學習領域校本課程，特別係重視生命教育。為照顧學生嘅學習多樣性，會根據個別需要作出課程調適。此外，亦為有情緒或行為問題，同埋智力、活動、感知能力有障礙等嘅病童，設計合適嘅輔導課程。

## 開設科目
### 小一至小六
中文、英文、數學、常識、電腦、普通話、視覺藝術、德育及公民教育、音樂活動、閱讀。

### 中一至中六
中文、英文、數學、通識教育、綜合科學、生活與社會、中國歷史、電腦認知、普通話、視覺藝術、德育及公民教育、音樂活動、閱讀。

## 服務單位
香港紅十字會醫院學校有二十五個教學服務單位，分佈喺二十間公立醫院裏面：

另有一個家居教學服務單位。

## 出面網頁
*官方網頁
*香港紅十字會醫院學校
*特殊學校概覽 - 香港紅十字會醫院學校
咬一口地球

《**咬一口地球**》（）係香港電視廣播有限公司後期製作嘅外購飲食節目，原版由南韓KBS電視台製作（）。

節目有兩輯：第一輯喺2015年12月3號到2016年1月28號香港時間逢禮拜四19:00到19:30喺翡翠台同高清翡翠台播，旁白係雷碧娜、林元春、陸惠玲；第二輯喺2017年7月8號到8月12號香港時間逢禮拜六19:30到20:00喺翡翠台播，原版主持係李旭正，香港片段嘅主持係區永權。

## 每集內容
### 第一輯

### 第二輯

## 節目調動
*2015年12月31號：由於播特備時事節目《2015香港大事回顧》，所以停播一次。

## 出面網頁
*咬一口地球 - 主頁 - tvb.com
*咬一口地球 (II) - 主頁 - tvb.com
打工捱世界

《**打工捱世界**》（）係香港電視廣播有限公司嘅真人騷節目，由袁偉豪、楊明做主持，去外地體驗唔同工作。

節目有三輯：第一輯屬《反斗紅星冇暑假》系列三套節目嘅第二套，喺2016年7月4號到8號香港時間禮拜一到五22:30到23:00喺翡翠台播，喺印度拍；第二輯（**打工捱世界II**）喺2017年7月3號到14號同一時段播，喺坦桑尼亞同意大利威尼斯拍，其中坦桑尼亞篇多咗位嘉賓主持張寶兒；第三輯（**打工捱世界III**）喺2019年7月29號到8月2號同一時段播，喺哥倫比亞拍。

## 每集內容
### 第一輯

### 第二輯

### 第三輯

## 睇埋
*《打工唔捱世界》

## 出面網頁
*反斗紅星冇暑假 打工捱世界 - 主頁 - tvb.com
*打工捱世界II - 主頁 - tvb.com

## 電視節目變遷
李景

**李景**（）可以係：
*李景 (隋)，隋代人物
*李璟，李景係佢最後改定嘅名
*李景 (上將)，中國解放軍嘅海軍上將，曾任副總參謀長
利庫德集團

**利庫德集團**，正式名**利庫德－全國自由運動**，係以色列最大嘅右派政黨，1973年成立，長期係以色列嘅執政黨。當今主席係做過三次以色列總理嘅內塔尼亞胡。

利庫德集團喺1973年成立，由幾個中間派同右翼政黨組成，最初只係政黨參選嘅名單，由貝金領導。由於工黨成員嘅貪污醜聞、內部鬥爭，加埋贖罪日戰爭之後帶嚟嘅石油危機拖累以色列嘅經濟，民眾對當時工黨政府不滿，利庫德喺1977年嘅選舉當中贏到45席，成為第一大黨，結束以色列立國20幾年嚟都係由左翼政黨統治嘅局面。

## 主席

# 比金（或者譯做貝京、比堅，Menachem Begin）（1977年-1983年）
# 沙米爾（Yitzhak Shamir）（1983年-1993年）
# 內塔尼亞胡（Benjamin Netanyahu）（1993年-1999年）
# 阿里爾沙龍（Ariel Sharon）（1999年-2005年）
# 內塔尼亞胡（Benjamin Netanyahu）（2005年-）
以色列國防軍

**以色列國防軍**係以色列嘅軍隊，1948年成立，由陸軍、海軍同空軍組成，曾經參與過唔少近代嘅戰爭。皆因大多數以色列人都要服兵役，可動員軍人超過三百萬。

類:以色列軍事
橄欖山

**橄欖山**係以色列耶路撒冷舊城東面嘅一座山，上面有好多橄欖樹。根據《聖經》記載，耶穌去過嗰度好多次，最後亦係喺嗰度畀羅馬人拉咗。而家呢座山主要畀猶太人起山墳。
類:以色列地理
閹

**閹**，又寫**剦**，用手術或者其他方法，切咗、廢咗鳥獸同人公嘅膥，搞到佢無得生育，又叫**閹割**、**去勢**。若果用手術嘅方式，就叫做閹膥。

閹咗會無咗公脾性，變得似乸。若果男仔轉聲前閹咗，把聲亦保持細蚊咁。

## 相關詞語
當今香港文化入面，亦會用**翻閹**去比喻一間機構請返退咗休嘅職工；此詞來源難以追查。

## 睇埋
*太監
*閹人歌手
*騸雞
*剦牛公

## 參考來源
阿江欖仁

**阿江欖仁**（；學名：**'），又嗌**三果木**（）、**柳葉欖仁**（）、**亞江欖仁'''（），係使君子科欖仁屬嘅落葉喬木，原產東南亞，而家喺孟加拉嘅河邊乾地同印度中南部、印度半島地區、巴基斯坦南邊、中南半島、馬來半島、中國兩廣地區同雲南、澳門同香港地區先至搵到。

## 樣
植株高20～25m，有板根同大嘅樹冠；樹皮灰色，枝多數向下沊。葉單生，頂綠底啡，樣似蛋形。花屬圓錐花序，樣比較細，黃白色，每年3～6月開花。果屬翼果，直徑25～50mm到，有五對翼，熟時轉啡黃；每年9～11月結果。一到冬天之後識落葉。

## 適應環境
佢鍾意喺有陽光嘅地方生，可以抗大風。

## 用途
植株嘅梗可以做木材，用嚟整船或起樓等一啲同木工有關嘅建築用途。亦可以用嚟做綠籬植物。喺東南亞同南亞啲佛教寺院入面成日攞嚟做行道樹。佢嘅樹皮亦可以做藥。

## 相

## 連出去

* 阿江欖仁 澳門生物資料庫
* 阿江欖仁 柴娃娃旅行隊
* 柞蚕的食物——阿江榄仁 中國科學院華南植物園
* 亞江欖仁樹 樹木谷
* 阿江榄仁 岭南中医药文化博览园

類:欖仁屬
類:落葉植物
類:喬木
類:木材
類:觀葉植物
類:藥用植物
類:防護樹種
類:行道樹
類:綠籬植物
天照大神

**天照大神**，又叫**天照大御神**、**天照皇大神**，係日本神話入面嘅太陽神，亦係神道教最大嘅神。佢同時被當做神武天皇同其他所有日本天皇嘅祖先。
幾何原本

《**幾何原本**》係古希臘數學家歐幾里得嘅數學著作，有13卷，內容除咗平面幾何同立體幾何（夾埋叫歐幾里得幾何），重包括數論同無理數。

《幾何原本》嘅中文版喺1607年由大明學者徐光啟同意大利傳教士利瑪竇合作翻譯。
星際爭霸系列

《**星際爭霸**》**系列**（***StarCraft***）係個科幻電子遊戲系列，背景係26世紀喺好遠嘅外太空，人類同神族、蟲族嘅鬥爭。頭一套作品《星際爭霸》喺1998年發行，之後出過好多續作。
星際爭霸

《**星際爭霸**》係星際爭霸系列電子遊戲嘅頭一套作品，屬科幻即時策略類，喺1998年3月31號推出。呢套遊戲喺推出嗰年賣咗150萬套，係當年全球銷量第一嘅電子遊戲。
## 分級
英國電影及電視藝術學院

**英國電影及電視藝術學院**（**BAFTA**），係英國一個機構，1947年成立，專門幫英國製作嘅電影同電視節目頒獎，包括英國電影學院獎同英國學術電視獎。
徹母

**徹母**（；中古漢語拼音：**thr**iet）係中古漢語聲母，屬舌音中嘅知組，係次清聲母。呢個聲母接二、三等嘅韻母，同一、四等嘅透母互補。下面係佢嘅例字。

## 擬音
對徹母嘅擬音分兩派，一派認爲佢係透母嘅顎化，擬爲/ȶʰ/，另一派認爲佢係透母嘅捲脷音，擬爲/ʈʰ/。

## 上古來源
對上古音嘅研究有個定論係古無舌上音，舌上歸舌頭，亦即徹母係分化自透母嘅。由於透一、四等同徹二、三等互補，係二、三等韻母嘅介音構成咗佢從透母分化嘅條件。

## 喺粵語嘅演變
徹母喺粵語演變爲c，對聲調嘅影響係派入陰聲調。有少部分字轉化爲z，如黜。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，徹母屬捲脷音，如吳川話，徹母發[t͡sʰ]。成個粵語，平捲分法係濟南型。

## 喺吳語嘅演變
徹母喺吳語同粵語一樣，對應嘅吳拼係tsh。

## 喺普通話嘅演變
徹母喺普通話歸入捲脷音，對應嘅普拼係ch。

## 喺日文嘅演變
無論吳音定漢音，知母都讀た行（）。

## 喺韓文嘅演變
喺韓文，二等韻嘅徹母維持塞音，有送氣（ㅌ），如詫讀타，亦有唔送氣（ㄷ），如瞠讀당；三等韻嘅徹母塞擦成ㅊ，如癡讀치。

## 喺越南文嘅演變
喺越南文，大部分徹母字讀s，有少部分讀tr，聲調上派入陰聲調。

類:中古漢語
印度太空研究組織

**印度太空研究組織**，係印度嘅太空飛行機構，1969年成立，總部喺班加羅爾，1980年成功用火箭喺國內發射場發射人造衛星。
德黑蘭會議

**德黑蘭會議** (, 暗號：Eureka) 係一次同盟國嘅會議，由蘇聯嘅史太林、英國嘅邱吉爾、同埋美國嘅羅斯福出席。呢次會議喺1943年尾喺德黑蘭度開，係同盟國總共四次會議嘅第二次。第一次係開羅會議、第三次係雅爾達會議、而第四次就係波茨坦會議。

雖然三個國家各自都有唔同嘅目標，但係佢哋喺會議之後達成共識，同意會針對納粹德國開一條新嘅前綫，喺6個月之後成為咗諾曼第登陸。佢哋亦都同意咗會承認伊朗王國嘅獨立。

## 睇埋
* 雅爾達會議
* 諾曼第登陸

## 攷

類:第二次世界大戰
類:1943年
莊馬瑟

**莊馬瑟**（**John C. Mather**，）係美國天文學家，憑住發現宇宙微波背景輻射嘅黑體形式同各向異性，2006年做咗其中一位諾貝爾物理學獎得主。
利夫尼

**利夫尼**（）係以色列政治人，2006年到2009年做以色列外長，2009年領導前進黨以1席嘅差距領先利庫德集團做咗議會第一大黨，組成聯合政府。
## 出面網頁

類:外交官
類:以色列政治人
科恩伯格

**科恩伯格**（**Roger D. Kornberg**，）係美國生物化學家，憑住真核細胞轉錄分子基礎嘅研究，2006年做咗諾貝爾化學獎得主。
鴻溝

**鴻溝**，係中國古代連接黃河同淮河嘅運河，由戰國時代嘅魏惠王開鑿，之後曾經響秦滅魏之戰期間俾秦國將軍王賁派人扑穿，導致魏國首都大梁水浸；秦始皇統一天下後整返好鴻溝；楚漢戰爭嗰陣，漢王劉邦同西楚霸王項羽以鴻溝為界，東面屬於項羽，西面屬於劉邦，劉邦之後帶兵越過鴻溝滅楚。

## 名稱
鴻溝係歷史上有好多個名，《竹書紀年》叫佢做「大溝」，《史記·河渠書》叫佢做「鴻溝」，《漢書·地理志》叫佢做「狼湯渠」，《後漢書·郡國志》叫佢做「鴻溝水」，《水經注》叫佢做「蒗盪渠」或者「渠水」，魏晉以後就叫佢做「蔡河」。

## 文化影響
中國象棋入面嘅楚河漢界，即係鴻溝。
張怡

**張怡**（）係中國偶像團體SNH48第5期成員，所屬嘅隊伍係TEAM XII。佢喺上海出世。
端午金曲撈

**《端午金曲撈》**（；；），係中國大陸江蘇衛視《原來是金曲》（正式播出時被改名做《金曲撈》）節目組喺2016年端午節期間推出嘅一檔特別節目。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。《端午金曲撈》由整過《2015—2016江蘇衛視跨年演唱會》嘅製作人王希同佢團隊整，由李好做主持。節目喺2016年5月21號喺南京國際博覽中心錄製，2016年6月9號夜晚9點20分播出。之後喺《金曲撈》開播前被改名做《金曲撈前傳》，喺2017年4月1號夜晚10點重播。歌曲版權由QQ音樂、酷狗音樂、酷我音樂、網易雲音樂、多米音樂同考拉FM一齊攞到。

呢個節目嘅臺灣播映權由旺中集團買到，旗下有線頻道中天綜合台喺2017年12月23號夜晚8點以《金曲撈前傳》嘅名義重播，無線頻道中視主頻喺2019年5月26號夜晚10點以《金曲撈前傳》嘅名義重播。海外方面，星加坡嘅HUB都會台同馬來西亞嘅NTV7分別喺2017年7月22號夜晚10點45分同7月22號夜晚11點以《金曲撈前傳》嘅名義重播。

## 賽制
《端午金曲撈》共有4首華語樂壇嘅遺珠之作等待被打撈。原唱委託喚醒師演繹歌曲改編版，現場200名80、90後大眾聽審行使投票權。歌曲演唱開始投票就開始。演唱結束，投票結束。投票數超過120票，就係喚醒成功，原唱出場同喚醒師合唱原版歌曲。相反，就喚醒失敗。

競演現場會設置一個由5人組成嘅叨叨團，負責根據現場提示同埋同原唱嘅問答互動同觀眾一齊估原唱身份。

## 開場曲
《端午金曲撈》嘅開場曲係胡瑤嘅《為了遇見你》，由薛之謙同李好一齊唱。呢首歌之後亦被用做《金曲撈》首場競演嘅開場曲。

## 喚醒紀錄

## 收視率
根據央視索福瑞喺2016年6月9號夜晚統計嘅資料顯示，《端午金曲撈》攞咗首播52城收視率0.938，市場份額3.454%嘅成績，係嗰晚省級衛視收視率最高嘅節目。

## 參考

## 出面網頁
* 《端午金曲撈》官方網站
*
李好

**李好**（，）係湖南電視台同江蘇電視台主持人，被叫做「全能李好」。佢喺湖南永州出世，喺湖南大眾傳媒職業技術學院畢業。

## 個人生活
李好嘅老婆郭曉敏早年喺重慶大學美視電影學院讀書，之前係湖南電視台瀟湘電影頻道嘅主持人、記者，後來去美國留學，畢業後喺聯合國國際難民組織義務工作，曾喺美國舉行聯合國東西財經論壇，紐約華人春晚等節目。

李好同老婆郭曉敏嘅愛情到婚姻經過漫長嘅8年，2011年，2人喺美國拉斯維加斯搞咗婚禮。
佢話：「我們的感情經歷過時間和地域的考驗當年，我在重慶她在長沙；後來，我在南京她在美國。但我們都堅持下來了。即便工作上有摩擦也不會影響我們的感情。」

## 職業生涯
### 江蘇電視台
#### 江蘇衛視
*《一站到底》
*《大駕光臨》
*《老公看你的》
*《時刻準備着》
*2015年《爲她而戰》
*2015年《世界青年說》
*2015年《蒙面歌王》
*2016年《看見你的聲音》
*2017年《金曲撈》

### 湖南電視台
#### 湖南衛視
*《音樂不斷》
*《娛樂無極限》
*《挑戰麥克風》

#### 湖南經視
*《白日夢工廠》 
*《甜蜜合唱團》 
*《一生一世合家歡》

## 參考

## 出面網頁
*
*

類:湖南人
曾艷芬

**曾艷芬**（）係中國偶像團體SNH48第2期成員，所屬嘅隊伍係TEAM NII。佢喺廣東韶關出世。
莫寒

**莫寒**（）係中國偶像團體SNH48第1期成員，所屬嘅隊伍係TEAM SII。佢喺貴州遵義出世。
于莎莎

**于莎莎**（；；），喺山東煙臺出世，北京電影學院2003級表演系高職畢業。中國大陸影視女演員。代表作品有《極品女士》系列。2017年，為湖南衛視《歌手2017》梁博嘅音樂合夥人。

## 影視作品
### 電視劇
*2011年《夏日甜心》飾 summer
*2012年《屌絲男士》飾 大鵬女友
*2013年《青春期撞上更年期Ⅱ》飾  劉虹
*2013年《我的極品是前任》（極品女士）飾 女主角
*2013年《屌絲男士第二季》飾 大鵬女友
*2013年《愛的相對論》飾 金銀花
*2013年《失戀33天》飾 青青
*2013年《極品女士第二季》飾 女主角
*2014年《屌絲男士第三季》飾 大鵬女友
*2014年《極品女士第三季》飾 極品女
*2015年《屌絲男士第四季》飾 大鵬女友
*2015年《極品女士第四季》飾 極品女
*2015年《女醫·明妃傳》飾 紫蘇

## 出面網頁
*

類:煙臺人
仁面仔

**仁面仔**（；學名：**'），又嗌**仁面樹'''（），係漆樹科人面子屬嘅常綠喬木，原產華南同越南，而家喺中國廣東、廣西、雲南、馬來西亞、印尼、柬埔寨、印度、越南、緬甸、泰國、巴布亞新畿內亞、菲律賓、所羅門群島都可以搵到。

佢亦係種淨化環境植物。

## 樣
植株高10～20米，有板根。葉屬羽狀複葉，長30～45厘米，有細葉11～19隻；細葉近革質，長橢圓形近似披針，長6～12厘米，基部兩邊稍微唔對稱。花屬圓錐花序，頂生，公乸同樹；花冠白，好細，長約3毫米；每年春末夏初開花。果屬核果，似揼扁咗嘅綠圓波噉，闊大概2厘米；每年秋末結果。

## 習性
佢鍾意喺有陽光、肥而酸嘅泥、及高温同高濕環境度生，而且發芽能力好犀利。佢既凍又抵抗到大風同大氣污染。

## 用途
植株可以用嚟做綠籬植物同庭蔭植物，亦可以做行道樹。嫩果可以做藥、蜜餞同糖，熟咗之後可以當生果食。

## 連出去
* 仁面樹 台灣Wiki
* 仁面子树苗的栽培及应用 绿怡种苗

類:人面子屬
類:四季常綠植物
類:喬木
類:觀葉植物
類:藥用植物
類:蜜源植物
類:糖嘅原料
類:生果
類:行道樹
類:綠籬植物
盤古大陸

**盤古大陸**（**Pangaea**）係地質史上嘅一塊古陸，響石炭紀形成，直至侏羅紀中期分裂成北面嘅勞亞大陸同南面嘅岡瓦那大陸。
岡瓦那大陸

**岡瓦那大陸**（**Gondwana**）係地質史上嘅一塊古陸，最初由羅迪尼亞大陸喺埃迪卡拉紀瓦解而成。之後喺石炭紀同北面嘅陸地合併成盤古大陸。響侏羅紀中期再由盤古大陸南面分裂出蒞，然後進一步分裂成而家嘅南極洲、南美洲、非洲、馬達加斯加島、澳洲大陸、阿剌伯半島、印度次大陸同西蘭大陸。
馬達加斯加島

**馬達加斯加島**（**Island of Madagascar**）係全球第四大、非洲第一大島，喺非洲大陸東南面對出嘅印度洋西南部，面積587,041平方公里，隔住莫三鼻給海峽同非洲大陸相望。海岸線長約5,000公里。東南沿海屬於熱帶雨林氣候，終年濕熱，年平均氣溫24°C；中部係熱帶高原氣候，溫和涼爽，年平均氣溫18.3°C；西部係熱帶草原氣候，乾旱少雨，年平均氣溫26.6°C。成個島都係馬達加斯加嘅主要領土。

岡瓦那大陸喺侏羅紀解體之後，馬達加斯加島喺大約8,800萬年前由印度板塊分裂，原生動植物喺隔離環境嘅自然條件之下，令到馬達加斯加成為生物多樣化嘅地區。
澳洲大陸

**澳洲大陸**係地球上其中一個大陸，響南半球，歐亞大陸嘅東南，太平洋同印度洋之間，主要由澳洲島、塔斯曼尼亞島、新畿內亞同斯蘭島組成。
王櫟鑫

**王櫟鑫**（；；）係中國大陸男歌手。2007年攞咗湖南衛視2007快樂男聲廣州賽區冠軍、全國第7名而出道，有「中國海豚音小王子」嘅稱號。

## 主要簡介
### 生平經歷
王櫟鑫係湖南省常德市人，常德市7中讀書。鍾意打籃球，彈結他同唱歌，喺學校入面一直係體育同文藝表演嘅靈魂人物，喺學校以俄羅斯男高音Vitas嘅一首《Opera2》出名。2007年4月因參加快樂男聲獲得觀眾同媒體嘅矚目。做年齡細嘅歌手，佢以過人嘅音樂天賦攞咗2007年度湖南衛視快樂男聲廣州賽區冠軍，全國總決賽第7名，佢嘅歌迷被叫做「櫟迷」。2007年10月18號，佢同種子音樂公司簽約，係吳克群、光良、許茹芸、伊能靜等明星嘅小師弟，亦係種子音樂公司簽落嘅首位中國大陸歌手。

2015年2月2號，佢同老婆吳雅婷喺三亞搞咗婚禮，同年11月，生咗一女。

## 2007快樂男聲歷程

## 音樂作品
### 專輯／EP

### 單曲
未收錄喺佢專輯入面嘅單曲

### 人地嘅MV
做咗其他歌手MV男主角
*金伊彤 《傻兮兮》MV 男主角  
*金伊彤 《玫瑰戰爭》MV男主角
*翁航融 《夢航行》MV男主角

## 影視作品
### 電視劇

### 電影

### 微電影

### 網絡劇

### 廣播劇

### 綜藝節目
*2013年 星跳水立方 參賽者
*2015年 世界青年說 嘉賓
*2016年 王牌對王牌 第4集嘉賓

## 其他作品
### 主持節目
2007年7月至8月湖南衛視《越策越開心》代班主持。2008年10月7號樂火男孩開機發布會。2009年，寧夏衛視《時尚星達人》；北京衛視《快樂起飛》。

2010年11月，快樂家族《快樂你懂的》慶功會；12月 第三屆蒙牛酸酸乳音樂風雲榜新人盛典 嘉賓主持2011年8月15號至2012年1月，主持湖南經視《越策越開心》。2013年7月9號至9月27號，湖南衛視2013快樂男聲系列節目《想唱就唱》。

### 寫真書籍
2007年，快樂男聲13強寫真集《24小時拯救音樂夢想》；快樂男聲13強寫真集《飛躍城堡》記錄巡迴演唱會路程。2008年，寫真集《我是大明星——當明王子遇上小糊糊》。

## 攞獎紀錄

## 參考

## 出面網頁
*
*
*王櫟鑫 官方音樂
薛之謙

**薛之謙**（；；；）係華語創作歌手、詞曲作家、唱片製作人，代表作《演員》、《醜八怪》。

2005年參加我型我Show全國歌手大賽進入前四強之後簽約上騰娛樂正式出道做咗歌手。2006年出首張同名個人專輯《薛之謙》收錄《認真的雪》，《黃色楓葉》等之後好多好評。

## 早年經歷
薛之謙阿媽喺廿幾歲嗰時，因為患嚴重嘅風濕性心臟病做過大手術，醫生估佢得返10～15年命而唔啱生孲𤘅子。不過喺佢老竇堅持下喺1982年結婚。1983年生咗薛之謙後，阿媽身體狀況繼續惡化直到1987年11月5號過身，之後由阿婆同阿嫲湊佢大。2002年，佢喺高中畢業後去瑞士格里昂酒店管理學院讀酒店管理專業，返中國大陸探親期間，佢因為希望喺音樂事業發展而決定放棄學業，之後喺街頭俾唱片公司睇啱而簽咗合約，但嗰時唔屬歌手，而係演員。薛之謙做緊演員工作期間，得閒時用結他寫歌同自己出錢錄歌。

## 演藝經歷
薛之謙喺2004年開始參加我型我秀嘅大型歌唱比賽，但之後因事而退出比賽。2005年再次參加比賽時殺入全國最後4強而攞到酷表現獎，賽後簽約上騰娛樂而恆溫藝人。2006年出咗佢嘅同名專輯《薛之謙》賣出超過50萬張嘅總銷量而成為2006年中國內地專輯銷量最好嘅新人之一，2007年發佈第2份專輯《你過得好嗎》，2008年發佈單曲《傳說》，同年11月26號出專輯《深深愛過你》，隨後亦發佈《未完成的歌》、《我終於成了別人的女人》呢啲音樂同佢嘅錄像帶，亦發佈過《幾個你》、《伏筆》呢啲單曲。2012年7月17號出專輯《幾個薛之謙》，同年同上騰娛樂簽約7年合同正式期滿，期間開咗第一間連鎖火鍋店——「上上謙」，隨後又成立咗Dangerous People呢啲服飾。2012年9月12號簽約坤宏傳媒而拍微電影——《最熟悉的陌生人》。2013年發佈專輯——《意外》重攞咗第21屆東方風雲榜十大金曲獎同最佳唱作人2個大獎。

2015年5月出第一鉼個人EP《紳士》，同年6月10號同海蝶音樂簽約而升做製作人，同年10月19號發佈EP《一半》，隨後亦拍過都市勵志劇——《媽媽像花兒一樣》。2016年亦攞過Music Radio年度金曲同埋第20屆榜中榜最受歡迎唱作歌手。同年亦發佈過《初學者》同《剛剛好》呢啲專輯，6月4號開始參加真人騷節目——《挑戰者聯盟》。9月12號亦同黃齡獻一齊——《我不是潘金蓮》嘅推廣曲《來日方長》。9月15號做咗中國新歌聲第五戰隊長嘅嘉賓。

2017年6月20號上海杜莎夫人蠟像館設置薛之謙嘅蠟像，佢係第一位獲上海杜莎音樂夢工廠設置蠟像嘅歌手。2017年間先後推出過《高尚》、《動物世界》、《曖昧》、《像風一樣》呢啲單曲。

## 音樂作品
### 錄音室專輯

### 單曲（專輯未收錄）

### 演唱會

## 影視作品
### 電影

### 電視劇

### 常駐綜藝

## 出面網頁

*薛之謙 JokerXue - Youtube
*薛之謙 - Spotify
*薛之謙 - iTunes
* 薛之謙 - 微博
* 薛之謙 - 抖音

## 參考
澳洲島

**澳洲島**係澳洲大陸最主要嘅部份，喺新畿內亞南面，面積約莫760萬平方公里，地理學上多數當佢係塊大陸而唔係一個島。成個島都係澳洲嘅主要領土。
白朮

**白朮**（；學名：**）係菊科蒼朮屬嘅長年生草本植物，原產中國浙江地區，而家喺中國大陸嘅浙江、江西、陝西同兩湖地區先至搵到。

## 樣
植株高3～6dm，有根狀梗，肥而大，有啲似骨架或拳頭但有不規則分枝。葉有長柄，屬羽狀深裂，裂片介乎橢圓到披針之間，邊緣有鋸齒，先端漸尖。花屬頭狀花序，直徑大概25～35mm，花冠紫，先端5裂；苞片個樣似樹葉或羽狀分裂嘅刺樣，總苞片7～8層；成樖嘢睇落去似管狀花噉，有5條花芯；每年秋天開花。果屬瘦果，上邊有埐羽狀冠毛但有好多密密麻麻嘅黃白色軟毛，稍扁；每年8～10月結果。

## 用途

植株嘅根狀梗可以攞嚟做藥，有健脾益氣、利水化濕同燥濕化痰、安胎嘅功效。佢切成片之後可以同米或麵一齊炒嚟當糧食都得，亦可以切成片浸酒或用滾水沖茶飲都得。

## 有關嘅書
* 中国少年儿童百科全书 自然·环境 第412页　浙江教育出版社 ISBN 7-5338-1946-2/G·1942
* 药用植物学 第303页 人民卫生出版社　　ISBN 978-7-117-15869-5
* 草本植物识别图鉴 第287页 人民邮电出版社　　ISBN 978-7-115-40481-7

## 連出去
* 白朮 Baizhu 藥用植物圖像數據庫 (香港浸會大學中醫藥學院) 
* 白朮 Baizhu 中藥材圖像數據庫 (香港浸會大學中醫藥學院) 
* 白朮 Bai Zhu 中藥標本數據庫 (香港浸會大學中醫藥學院) 
* 蒼朮酮 Atractylone 中草藥化學圖像數據庫 (香港浸會大學中醫藥學院) 
* 白朮內酯III Atractylenolide III 中草藥化學圖像數據庫 (香港浸會大學中醫藥學院) 
* 

類:蒼朮屬
類:草本植物
類:藥用植物
類:糧食
類:酒源植物
類:茶嘅原料
例假

**例假**可以係：
*休息日嘅俗稱，指各地勞工法入面規定勞工定期放嘅假（通常每個禮拜一日）
**中華民國（臺灣）嘅「例假」同「休息日」有分別，每個禮拜各有一日，「例假」一定要放假，「休息日」就可以加班，呢個安排叫一例一休
*月經嘅其中一種比喻，攞佢定時定候出現嘅意思
江南布衣

**江南布衣**（）係中國一間服裝公司，1994年喺杭州創立，2016年喺香港交易所上市。呢間公司主要設計、推廣同出售女士、男士、兒童同青少年嘅時尚服裝、鞋類、配飾同家居類產品。
槐樹店站

**槐樹店站**係中華人民共和國成都地鐵4號綫同7號綫一個地下鐵站，喺成華區中環雙店路同槐樹店路路口，2017年6月2號啟用。
十陵站

**十陵站**係中華人民共和國成都地鐵4號綫一個地下鐵站，喺龍泉驛區成洛大道蜀王大道路口，2017年6月2號啟用。
南京路 (高雄)

**南京路**係中華民國臺灣高雄鳳山區一條路，由議會路同國泰路二段嘅路口，去到中崙路同五甲一路嘅路口。
## 沿路建築
*衛武營都會公園
*衛武營國家藝術文化中心
南京路

**南京路**可以係：
*南京路 (上海)
*南京路 (天津)
*南京路 (武漢)
*南京路 (廣州)
*南京路 (湛江)
*南京路 (南寧)
*南京路 (北海)
*南京路 (臺中)
*南京路 (高雄)

## 睇埋
*南京街
*南京西路
*南京東路
雙橋路站

**雙橋路站**係中華人民共和國成都地鐵4號綫一個地下鐵站，喺成華區雙福二路二環路口，2015年12月26號啟用。
玉雙路站

**玉雙路站**係中華人民共和國成都地鐵4號綫一個地下鐵站，喺成華區雙橋路一環路口，2015年12月26號啟用。
市二醫院站

**市二醫院站**係中華人民共和國成都地鐵3號綫同4號綫一個地下鐵站，喺錦江區紅星路二段近成都市第二人民醫院，2015年12月26號啟用。
騾馬市站

**騾馬市站**係中華人民共和國成都地鐵1號綫同4號綫一個地下鐵站，喺青羊區人民中路一段，2010年9月27號啟用。
中醫大省醫院站

**中醫大省醫院站**（）係中華人民共和國成都地鐵2號綫、4號綫同5號綫一個地下鐵站，喺青羊區蜀都大道一環路口，2012年9月16號啟用。
安達巴士總站

**九巴公司安達巴士總站**（）係香港一個巴士總  站，喺九龍觀塘區大上托安秀道安達邨安達商場南翼（智達樓、禮達樓、善達樓、仁達樓基座）對出，目前有2條巴士路線以此站作總站，11條巴士路線  會途經此站。   

此站是一個露天長條形停車灣的巴士總站。

配合安達邨入伙，九龍巴士213M線喺2016年6月4號投入服務，呢個站同日啟用。

## 歷史
安達邨是安達臣道發展區首個公共屋邨，工程時名稱為「安達臣道公屋發展項目地盤D」及「安達臣道公屋發展項目地盤E 第一及第二期」，於2015年2月命名為安達邨，共有11座住宅樓宇，提供9,356個出租公屋單位，可容納逾23,400人居住。

在規劃屋邨時，第一至四座基座為附設停車場與購物商場的兩層高平台，名為「安達商場」，並於商場南翼對出安秀道一段分隔道路內的停車灣規劃為巴士總站，設有4個站位。

面對安達邨全面入伙後居民的交通需求，當局於2015年1月公佈《安達臣道公共房屋發展計劃公共運輸服務的建議安排》，當中建議開辦六條全新巴士路線，其中九巴213X線（由13X線增派巴士開辦的支線）及兩條公開招標的巴士路線（安達臣道發展區↺藍田鐵路站，編號為213M，及安達臣道發展區↔筲箕灣，編號為613）計劃於開辦初期以此站為總站，而九巴213D線（由13D線增派巴士開辦的支線）及另外兩條公開招標的巴士路線（油塘↔長沙灣（甘泉街），編號為214，及中秀茂坪↔大圍鐵路站的路線，編號為88）亦擬途經此總站。

運輸署於2016年1月公布，九巴投得上述公開招標之路線的經營權。

屋邨亦設有小巴總站提供專綫小巴服務，設有兩條新路線分別循環來往淘大花園及九龍灣（常怡道）。

其中往返淘大花園的專綫小巴路線89A，率先於2016年5月29日起投入服務，往牛頭角方向途經此總站對開的一段安秀道南行但不設站，並成為安達臣道發展區首項公共交通服務。

安達邨首批三座住宅大廈於2016年6月中開始入伙，安達臣道發展區首條巴士路線213M於6月4日率先投入服務，循環往返藍田站，安達巴士總站亦隨之而啟用；

九巴213X線接著於7月30日投入服務，循環來往尖沙咀，成為第二條以此站為總站的巴士路線。

到了8月，兩條服務安達邨的新巴士路線接踵而來，九巴214線先於8月13日投入服務，來往油塘及長沙灣（甘泉街），往油塘方向停靠此站，是首條以此站為中途站的巴士路線；

九巴213D線緊接於8月27日投入服務，循環來往中秀茂坪及旺角，往中秀茂坪方向停靠此站。

踏入2017年，過海隧道路線與新界路線網絡擴展至安達邨，613線於4月18日投入服務，來往此站及筲箕灣，途經藍田、油塘、北角、鰂魚涌與西灣河。

九巴290X線於6月19日增設下午繁忙時間回程服務，由荃灣西站經安達邨總站前往將軍澳日出康城，成為首條服務安達邨的新界路線。

途經沙田市中心的九巴88線於2017年7月9日投入服務，來往中秀茂坪及大圍站，往中秀茂坪方向在此站設站。

原有以此為總站的213M線，於2017年6月29日延長至安泰邨，往藍田站方向維持途經此站；

同時於早上繁忙時間開辦短程輔助線213S，循環來往此站及藍田站。

其後613及213X亦先後於7月15日及8月13日由此站延長至安泰（西）及安泰（南），自此此站一度只餘下只在星期一至五早上繁忙時間服務的213S線作為總站，其餘服務安達臣道發展區的路線只作為中途站，因此自同年10月起改稱「安達邨」；

惟213S於九巴網站上的資料仍作「安達總站」（On Tat Bus Terminus），至於報站系統則一度仍使用「安達巴士總站」，未有同時更新；

2019年1月14日，九巴213A線投入服務，於星期一至五早上繁忙時間由此站單向往彩虹站，於九巴網站上的資料跟隨中途站路線使用「安達邨」。

2019年3月25日，九巴213B線投入服務，於星期一至五早上繁忙時間經此站前往觀塘（協和街）。

## 附近設施
此站鄰近

* 安達商場南翼
* 安達邨平台PL1層（智達樓、禮達樓、善達樓、仁達樓）

## 路線
巴士站為一條雙坑車道，設有4個登車處和1個落客站，每個登車處設有候車亭及座椅。

### 總站路線
*九龍巴士213S線：安達 ↺ 藍田站

### 途經路線
*九龍巴士11X線：安泰（北）→紅磡站
*九龍巴士88線：大圍站→中秀茂坪
*九龍巴士213A線：安達→彩虹站
*九龍巴士213B線：安泰→觀塘定富街
*九龍巴士213D線：中秀茂坪 ↺ 旺角
*九龍巴士213M線：安泰 ↺ 藍田站
*九龍巴士213X線：安泰（南）↺ 尖沙咀
*九龍巴士213X線：安泰（南）↺ 尖沙咀（特別班次）（經觀塘繞道）
*九龍巴士214線：油塘 ↔ 長沙灣（甘泉街）
*九龍巴士290X線（下晝班次）：日出康城 → 荃灣西站
*九龍巴士613線：安泰（西）→筲箕灣
*九龍巴士613A線：安泰（西）→杏花邨
*城巴A28線：機場→日出康城

## 相關事件
交通意外：

* 2020年3月31日：早上近11時，一輛行走214線往油塘方向的九巴Enviro500 MMC在此站撞倒一名橫過馬路的男子，男子受傷送院。

## 相關條目

* 安達邨
* 安達邨小巴總站

## 參考資料

# 第3164號公告：〈道路交通 (交通管制) 規例 (第374章)--觀塘安達邨巴士總站禁區〉，香港特別行政區政府憲報第20卷第22期，2016年6月3日。
# 香港特別行政區政府房屋署、香港房屋委員會，〈施工地盤位置〉。
# 香港政府新聞處，〈張炳良視察安達臣道建築地盤〉［新聞稿］，2015年4月24日。
# 〈安達臣道公共房屋發展計劃概念規劃草圖〉，觀塘區議會，2010年9月7日。
# 〈安達邨3月入伙 九巴中標經營4條巴士線〉，《香港獨立媒體》，2016年1月15日。
# 〈運輸處信件：九巴投得安達臣區的路線詳情及新線開辦期〉，hkitalk.net
# 〈安達臣道公共房屋發展計劃公共運輸服務的建議安排〉，觀塘區議會交通及運輸委員會文件08/2015號。
# 香港特別行政區政府，〈安達邨首批居民入伙〉［新聞公報］，2016年6月29日。
# 香港特別行政區政府運輸署，〈開辦九巴路線第88號(中秀茂坪-大圍鐵路站)〉［交通通告］，2017年7月6日。
# 九龍巴士（一九三三）有限公司，〈九巴開辦全新88特快服務〉［新聞稿］，2017年7月6日。
# 〈男子被九巴撞傷　頭部撼爆大銀幕一度昏迷〉，《東方日報》，2020年3月31日。

## 外部連結

* 衛生署控煙酒辦公室：指定禁止吸煙區 - 觀塘安達邨巴士總站
成都西站 (地鐵)

**成都西站站**係中華人民共和國成都地鐵4號綫一個地下鐵站，喺青羊區武青北路近成都西站，2015年12月26號啟用。
火恐龍

**火恐龍**係日本電視遊戲寵物小精靈系列入面嘅其中一隻小精靈，全國圖鑑編號005。佢係由小火龍進化成嘅，可以進化成噴火龍。
天河游泳館

，全名，簡稱**天河泳館**，係中國廣東廣州嘅大型泳池，1987年起好，位置喺天河區天河體育中心東南角，近天河路同體育東路交界（羊城國際商貿中心對面）。

佢曾經喺1987年11月、2001年11月11～25號先後辦過六運會、九運會嘅游水、跳水、水上芭蕾、水球呢四項大賽。1988年4月2～12號亦辦過第三屆亞洲游水錦標賽。1992年3月18～23號舉辦過中華人民共和國第三屆殘疾人運動會嘅游水比賽；隨後亦搞過第10屆世界青年跳水錦標賽。1997年同2002年5月9～12號、2006年5月12～14號先後辦過同水上芭蕾有關嘅世界盃同全國盃。2010年11月底亦辦過亞運會嘅男女子水球錦標賽。

間嘢曾經喺2016年10月1～27號因為場館升級改造而暫停開放。

## 設施
場館建築面積2.3ha，佔地面積19845.35m²，東西跨度118m，南北跨度42m，標高31.5m，全部都係室內池。入面有個訓練池、比賽池同跳水池及3000個觀眾座位。佢嘅比賽燈光同埋電子計時計分系統都係用咗1980年代嗰時最先進嘅英國同日本進口設備。
;水池

## 開放時間
呢間場館一年四季都開，但逢國慶同農曆新年期間暫停開放。
*清晨場：07:00～13:30
*晏晝場：14:30～16:30（凈限每年6～9月）
*晚黑場：18:00～21:00
場次凡係遇到有大賽舉辦時都會停止開放，場上嘅觀眾座位凈限有比賽舉辦時先至可以入去。

## 註同攷
;註

;攷

類:廣州公眾泳池
類:天河區
九龍巴士N283線

**九龍巴士N283線**係香港九龍同新界嘅一條深宵巴士路線，由尖東麼地道單向去黃泥頭，經青沙公路、美林邨、水泉澳同沙田第一城。

## 史
呢條線開辦前，原有往返沙田區同九龍市區嘅N271同N281，唔可以覆蓋沙田全部地區，譬如美林、圓洲角及小瀝源，要喺旺角搭通宵專綫小巴61S、63S及65S。水泉澳邨喺2015年陸續入伙之後，亦有深宵交通需求。因為噉，九巴同運輸署喺《2016-2017年度巴士路線計劃》建議開辦呢條線，方便呢班乘客返屋企。呢條線喺2017年2月14號投入服務。

## 服務時間同班次
*每日尖沙咀東開：00:45、01:15、01:45
## 收費
*全程：$16.9

## 行車路線
**經**：麼地道、漆咸道南、梳士巴利道、彌敦道、亞皆老街、櫻桃街、海煇道、連翔道、青沙公路（包括尖山及沙田嶺隧道）、美田路、大埔公路—大圍段、獅子山隧道公路、大涌橋路、沙角街、逸泰街、水泉坳街、博泉街、多石街、水泉澳邨公共運輸交匯處、銀成街、插桅杆街、牛皮沙街、廣善街、小瀝源路。
### 沿線車站
揾食

《**揾食**》（）係香港電視廣播有限公司拍攝製作嘅飲食節目，全節目共15集，由肥媽做主持，喺2013年1月14號到2月1號逢禮拜一到五晚22:30-23:00喺翡翠台、高清翡翠台播，並喺myTV提供限時節目重溫。

## 每集內容

## 收視
下面係呢個本節目喺香港無綫電視翡翠台、高清翡翠台嘅收視紀錄：

## 出面網頁
*無綫電視節目網頁 - 揾食
一手造成

《**一手造成**》（）係香港電視廣播有限公司拍攝製作嘅手作資訊節目，全節目共15集，由宋熙年、梁嘉琪、崔建邦做主持，喺香港時間2012年9月30號到2013年2月17號，逢禮拜日19:00－19:30喺翡翠台播出，並喺myTV提供限時節目重溫。

## 每集內容

## 出面網頁
*無綫電視節目網頁 - 一手造成
一級美味

《**一級美味**》（）係香港電視廣播有限公司製作嘅飲食節目，全節目共5集，由周汶錡主持，喺2013年3月9號到4月6號逢禮拜六20:00-20:30喺翡翠台、高清翡翠台播出。

## 每集內容

## 出面網頁
* 無綫電視節目網頁 - 一級美味
黃芊詠

**黃芊詠**（，），原名**黃寶嶠**，係香港女歌手，香港女子跳唱組合O.M.G成員，入面做Rapper同跳舞。

黃芊詠因為喺2016年做過歌手周永恒個女朋友而出名，不過同年因為「性格唔夾」而散咗。另外佢喺2017年公開去臺灣幫個鼻整容。

## 參考
南非Ready Goal!

《**南非Ready Goal!**》（）係香港電視廣播有限公司拍攝製作嘅遊埠節目，全節目共5集，由曹永廉、梁政珏做主持，喺2010年6月14號到6月19號逢禮拜一到五晚22:30-23:00喺翡翠台、高清翡翠台播，並喺myTV提供限時節目重溫。呢個節目會介紹2010年世界盃比賽球場同埋南非當地文化。

## 出面網頁
*無綫電視節目網頁 - 南非Ready Goal!
名人廚房

《**名人廚房**》（）係香港電視廣播有限公司製作嘅飲食節目，每集由一位名人或者藝人做主持，喺2010年6月27號到2010年10月10號逢禮拜日20:00-21:00喺翡翠台、高清翡翠台播，並喺myTV提供限時節目重溫。

## 每集內容

## 參考
*名人明星炮制美食佳肴推介《名人厨房》

## 出面網頁
*無綫電視節目網頁 - 名人廚房
森海尋寶

《**森海尋寶**》（）係香港電視廣播有限公司製作嘅遊埠紀錄片，全節目共十集，由徐子珊、謝天華、翟威廉、彭慧中主持，喺2010年11月1號到11月12號逢禮拜一到五晚上22:30-23:00喺翡翠台、高清翡翠台播出。

## 參考
*PNG資源控股贊助無線拍攝「森海尋寶」，文匯報，2010年11月4號。

## 出面網頁
*無綫電視節目網頁 - 森海尋寶
為食一條街

《**為食一條街**》（）係香港電視廣播有限公司製作嘅飲食節目，全節目共19集，由林澄光、高海寧、陳敏之主持，喺2010年11月15號到12月10號逢禮拜一到五晚22:30-23:00喺翡翠台、高清翡翠台播出，同喺myTV提供限時節目重溫。

## 每集內容

## 節目調動
*2010年11月19號：由於播映特備節目《萬千星輝賀台慶》，呢個節目暫停播映一次。

## 出面網頁
*無綫電視節目網頁 - 為食一條街
世界遺產名錄 (節目)

《**世界遺產名錄**》（）係香港電視廣播有限公司拍攝製作嘅遊埠節目系列，總共有兩輯：《世界遺產名錄 飛越丹霞》同《世界遺產名錄 天地之中》，喺2011年5月1號到7月3號逢禮拜一到日晚19:00-19:30喺翡翠台、高清翡翠台播，並喺myTV提供限時節目重溫。
世界遺產名錄 天地之中

《**世界遺產名錄 天地之中**》（）係香港電視廣播有限公司外判畀獨立製作公司拍攝製作嘅遊埠節目，世界遺產名錄系列第二套節目，全節目共4集，由敖嘉年主持，喺2011年6月12號到7月3號逢星期日晚19:00-19:30喺翡翠台、高清翡翠台播，並喺myTV提供限時節目重溫。節目主要介紹河南登封嘅嵩山。

## 每集內容

## 出面網頁
*無綫電視節目網頁 - 世界遺產名錄 天地之中
世界遺產名錄 飛越丹霞

《**世界遺產名錄 飛越丹霞**》（）係香港電視廣播有限公司製作嘅遊埠節目，世界遺產名錄系列第一套節目，全節目共6集，由黃智賢、何傲兒主持，喺2011年5月1號到6月5號逢禮拜日晚19:00-19:30喺翡翠台、高清翡翠台播，並喺myTV提供限時節目重溫。節目主要介紹廣東韶關嘅丹霞山同江西鷹潭嘅龍虎山。

## 每集內容

## 出面網頁
*無綫電視節目網頁 - 世界遺產名錄 飛越丹霞
廣州青少年科技館

係中國廣東廣州有科學、知識、趣味同參與性喺埋一齊嘅科技館，2005年9月17號開館，位置喺越秀區童心路西勝街48號（廣州電視台隔籬）。

呢間嘢係青少年搞課外科技知識學習嘅其一場所，喺2006年1月16號成為廣州市未成年人校外質素教育基地。不過佢對青少年係免費開放，凡係中年及老年人入館參觀時要收錢。而且多客流時限制100人次入場。

## 開放時間
禮拜三到日：09:00～16:30，逢每個禮拜一、二閉館。

## 出面網頁
* 

類:廣州博物館
平安報

**平安報**（**Şalom**）係土耳其發行嘅猶太報紙，1947年創刊，逢禮拜三出版，主要用土耳其文寫，有一版用拉迪諾文寫。
拉里奧哈

**拉里奧哈**（**La Rioja**）係西班牙一個自治區，首府洛格羅尼奧，人口31萬。

呢度係盛產葡萄酒嘅地區。傳統上，呢區嘅葡萄酒莊會用金色嘅金屬網絲包住酒樽，作為防偽特徵，成為呢度酒樽嘅特色風格。
洛格羅尼奧

**洛格羅尼奧**（**Logroño**）係西班牙拉里奧哈嘅首府，人口15萬。


Logrono-06-Kathedrale-2001-gje.jpg
Logrono-08-Kathedrale innen-2001-gje.jpg
Logrono-10-Santiago Matamoros-2001-gje.jpg
Logrono-12-Santiago Matamoros-2001-gje.jpg
Logrono-16-Haus mit Cafe-1996-gje.jpg
卡斯提亞-拉曼查

**卡斯提亞-拉曼查**（**Castilla-La Mancha**）係西班牙一個自治區，首府托利多，人口212萬。
莫西亞自治區

**莫西亞自治區**（），又譯**穆爾西亞自治區**，係西班牙一個自治區，首府莫西亞。自治區喺國土東南部，靠住地中海，面積11,313平方公里，人口146萬。
馬德里自治區

**馬德里自治區**（**Comunidad de Madrid**）係西班牙一個自治區，首府馬德里（同時亦係西班牙首都）。呢個自治區面積8,028平方公里，人口649萬。

## 攷
厄爾布魯士山

**厄爾布魯士山**（**Гора Эльбрус**）係俄羅斯西南部高加索山脈一座山，海拔5,642米，係全歐洲最高嘅山。
亞拉臘山

**亞拉臘山**（**Ağrı Dağı**）係土耳其近伊朗同亞美尼亞嘅一座山，海拔5,137米，係全國最高嘅山。根據《聖經》記載，挪亞方舟最後泊喺呢座山上面。
干城章嘉峰

**干城章嘉峰**（**Kangchenjunga**），係全球第三高嘅山峰，排珠穆朗瑪峰同喬戈里峰後面，海拔8,586米，喺印度同尼泊爾國界，亦係印度最高嘅山。
馬卡魯峰

**馬卡魯峰**（**Makalu**）係全球第五高嘅山峰，海拔8,485米，喺中國同尼泊爾國界。
亞平寧山脈

**亞平寧山脈**（**Monti Appennini**）係意大利亞平寧半島嘅山脈，由阿爾卑斯山去到半島南面，長1,200公里。
馬特洪峰

**馬特洪峰**（**Matterhorn**）係阿爾卑斯山嘅山峰，喺瑞士同意大利國界，海拔4,478米。
威瑪

**威瑪**（）係德國圖靈根一座城，人口6萬。喺1918年一次大戰之後，德國嘅第一份民主憲法係喺呢座城簽，所以嗰時個政權又叫做威瑪共和國。

## 文獻

類:德國城市
下奧地利

**下奧地利**（**Niederösterreich**）係奧地利一個聯邦州，首府聖帕爾滕，人口165萬。
班堡

**班堡**（；）係德國拜仁一座城，人口7萬。


Bamberg-St Gangolf-06-2013-gje.jpg
Bamberg-Dominikanerstr-06-Nr6-10-Obere Sandstr-2013-gje.jpg
Bamberg-Dominikanerstr-22-Nr6-Schlenkerla-2010-gje.jpg
Bamberg-Klein Venedig-02-2002-gje.jpg
Bamberg-Kasernstr-10-2009-gje.jpg
Bamberg-Alter Ebracher Hof-03-2013-gje.jpg
Bamberg-Karolinenstr-12-Nr6-Tuethorn-2018-gje.jpg
Bamberg-Obere Pfarre-106-2010-gje.jpg
Bamberg-Obere Pfarre-206-zum Chor-2009-gje.jpg
Bamberg-Malzfabrik Weyermann-04-2011-gje.jpg
華拿士頓

**威廉禊華拿士頓**（，）係英國化學家同物理學家。

佢喺羅福郡出世。阿爸係牧師，屋企好有錢。佢自細好有家教。1787年，佢21歲就做咗劍橋大學講師，同時攻讀埋藥學博士。1793年博士畢業，繼續喺劍橋大學教書。同時又做埋皇家學會會士。

1800年，佢同另一位化學家一齊製作啲化學產品，發咗達。1802年，喺提純鉑嗰時，順手發現咗鈀。過兩年，又發現埋銠。但係喺1809年，唔小心將鉭、鈳兩種元素當成係同一樣嘢，搞到世人撈亂咗兩隻嘢卅幾年。

1820年，佢做過皇家學會主席。過兩年，獲推舉做美國文理科學院榮譽外籍院士。1828年12月22號死，享年62歲，葬係倫敦東南。

為咗紀念佢喺結晶學、礦物分析學嘅功績，英國人用佢個名稱呼（Wollastonite，即係華拿士頓石咁解）。華拿士頓喺物理學各個範疇，例如電學、光學、凝冰器等，都好有貢獻。

## 出面網頁

類:英國化學家
類:英國物理學家
澄母

**澄母**（；中古漢語拼音：**dr**ing）係中古漢語聲母，屬舌音中嘅知組，係全濁聲母。呢個聲母接二、三等嘅韻母，同一、四等嘅定母互補。下面係佢嘅例字。

## 擬音
對澄母嘅擬音分兩派，一派認爲佢係定母嘅顎化，擬爲/ȡ/，另一派認爲佢係定母嘅捲脷音，擬爲/ɖ/。

## 上古來源
對上古音嘅研究有個定論係古無舌上音，舌上歸舌頭，亦即澄母係分化自定母嘅。由於定一、四等同澄二、三等互補，係二、三等韻母嘅介音構成咗佢從定母分化嘅條件。

## 喺粵語嘅演變
澄母喺粵語清化、塞擦化，平仄送氣狀況各片粵語唔同，喺廣府粵語，平聲送氣（c），仄聲唔送氣（z）。對聲調嘅影響係，澄母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，澄母屬捲脷音，如吳川話，澄母發[t͡sʰ]（吳川話嘅全濁聲母清化後一律送氣）。成個粵語，平捲分法係濟南型。

## 喺吳語嘅演變
澄母喺吳語繼續係濁音，但擦化，對應嘅吳拼係z。

## 喺普通話嘅演變
澄母喺普通話歸入捲脷音，清化後送氣狀況同廣府粵語一樣，平聲送氣，讀ch，仄聲唔送氣，讀zh。唯有澤、擇字讀成平脷音，讀zé，不過擇字有白讀音，讀zhái，用喺「擇菜」呢個詞。

## 喺日文嘅演變
喺日文，澄母同定母一樣，吳音讀だ行（），漢音讀た行（）

## 喺韓文嘅演變
喺韓文，澄母二等同定母一等一樣，繼續係塞音，大多讀ㄷ，如茶讀다，少數送氣讀ㅌ，如濁讀탁；澄母三等同定母四等一樣，塞擦化，大多讀ㅈ ，如直讀직，少數送氣讀ㅊ，如蟲讀충。

## 喺越南文嘅演變
喺越南文，澄母清化，讀tr，派入陽聲調。

類:中古漢語
成都西站

**成都西站**（）係四川成都嘅鐵路站，位置喺青羊區武青北路，喺2002年12月隨成都樞紐西環線建成通車。车站在建成初期为货运站，设有1条正线和3条到发线，最初係貨運站，喺2018年12月28號開辦客運業務。

## 鐵路路線




## 參考資料
井號

**井號**係指「**#**」呢個符號，皆因似唐字「井」字，所以唐文叫「井號」，響美式英文（同受佢影響嘅加拿大英文），因為好多時都用嚟表示序數，所以叫佢做「數嘅記號」，譬如英文叫「number sign」、日文亦有咁嘅用法，叫「番號記號」。

## 類似符號
*升號（♯）
哪吒

**哪吒**，亦寫做**那吒**，係中國神話人物，響道教有重要地位，亦響《西遊記》、《封神演義》等文學作品出現。響民間傳說入面，哪吒係托塔天王李靖個仔。

## 相關影視作品

*《哪吒鬧海》
*《哪吒傳奇》
安拉阿巴德

**安拉阿巴德**（**Allahabad**），官方名**普拉耶格拉吉**（**Prayagraj**），係印度北方邦一座城，人口112萬。

類:北方邦
香港台

**香港台**可以係：
*Now香港台
*鳳凰衛視香港台
*亞洲電視本港台本嚟想用嘅名，但係嗰時政府唔批
印度-伊朗語族

**印度-伊朗語族**係印歐語系嘅一個語族，主要喺西亞用，可以分做印度-雅利安語支、伊朗語支同奴利斯塔尼語支三個語支。
印度-雅利安語支

**印度-雅利安語支**係印歐語系印度-伊朗語族嘅一個語支，主要喺印度次大陸北部到中部用，主要包括印度斯坦文、孟加拉文同頻渣別文等等。
伊朗語支

**伊朗語支**係印歐語系印度-伊朗語族嘅一個語支，主要喺伊朗週邊地區用，主要包括波斯文、普什圖文同庫爾德文等等。
波羅的語族

**波羅的語族**係印歐語系嘅一個語族，主要喺北歐波羅的海週邊地區用，可以分做兩個語支，當中**西波羅的語支**經已滅亡咗，得返**東波羅的語支**有兩種語文重有人用：立陶宛文同拉脫維亞文。
意大利語族

**意大利語族**係印歐語系嘅一個語族，發源自古代嘅意大利，逐漸演化出羅曼語族，而意大利語族本身嘅拉丁文同其他各種語文都已經滅亡咗。
北日耳曼語支

**北日耳曼語支**係印歐語系日耳曼語族嘅一個語支，主要喺北歐斯堪的納維亞地區用，主要包括丹麥文、挪威文同瑞典文等等。
西日耳曼語支

**西日耳曼語支**係印歐語系日耳曼語族嘅一個語支，主要喺中歐同不列顛群島用，主要包括英文、德文同荷蘭文等等。
波羅的-斯拉夫語族

**波羅的-斯拉夫語族**係印歐語系嘅兩個語族嘅合稱，包括波羅的語族同斯拉夫語族，呢兩個語族有似樣嘅地方，所以有啲人當佢哋做同一個語族。
迪維西文

**迪維西文**係印歐語系印度-伊朗語族印度-雅利安語支嘅一種語文，主要喺馬爾代夫用，約莫有34萬人用。
拉登文

**拉登文**係印歐語系羅曼語族嘅一種語文，主要喺意大利威尼托圖靈天諾－南鐵羅嘅山區用，約莫有3萬人用。
鼻夾

**鼻夾**（）係游水嘅一種設備，材質用塑膠或橡膠嚟整，一般用嚟夾住個鼻。

鼻夾多數喺水上芭蕾、、橫渡型游水、自由氼水、漂流範圍內用，原理係防止鼻窿入水或長時間脫離空氣情況下嘅水上運動。

## 註同攷
;註

;攷

類:游水裝備
劉洲

**劉洲**（；；；），喺重慶出世，係音樂製作人。

佢擔任江蘇衛視《端午金曲撈》、《金曲撈》同《中國有嘻哈》嘅音樂總監。

## 簡歷
佢由3歲學鋼琴，6歲學小號，8歲學鼓，10歲接演繹樂，11歲學編曲，15歲開始職業編曲生涯，22歲做咗專業編曲人，24歲做咗專業音樂製作人。

佢喺《我是歌手》第三季為韓紅、譚維維編曲。佢喺《我是歌手》第四季為HAYA樂團編曲。佢喺《歌手2017》為譚晶、張杰編曲。佢喺《歌手2018》為GAI編曲。

喺2019年6月，佢因侵佔投資人資產案被北京警方拘捕。

## 參考

## 出面網頁
*

類:中國音樂製作人
類:重慶人
洲
乾祐四年

**乾祐四年**可以係：

* 後漢隱帝劉承祐、北漢世祖劉旻乾祐四年，大概對應951年；
* 西夏仁宗李仁孝乾祐四年，大概對應1173年

## 睇埋
* 乾祐
歐陽佩珊

**歐陽佩珊**（又名：**歐陽珮珊**；；；），本名**陳潔英**（），係香港嘅女演員，1969年出道，早期拍過《無語問蒼天》劇集，後嚟喺1983版《神鵰俠侶》扮「黃蓉」而出名，1994年息影，開始做生意後退出咗演藝界。

2017年7月9號，佢因為肺腺癌喺香港跑馬地養和醫院病死，終年63歲。

## 攷
### 甲類
* 
* 
* 
* 
### 乙類
娘母

**娘母**（；中古漢語拼音：**nr**iang）係中古漢語聲母，屬舌音中嘅知組，係次濁聲母。呢個聲母接二、三等嘅韻母，同一、四等嘅泥母互補。下面係佢嘅例字。

## 擬音
同同樣係舌上音知、徹、澄唔同，而家嘅漢語同域外方音分唔開泥同娘，而且反切中泥娘經常撈埋一齊用，所以有啲學者認爲娘母唔係獨立聲母，不過係爲咗等韻整齊而設，所以擬音同泥母一樣係/n/。主張娘母係獨立聲母嘅人，有派擬成泥母嘅捲脷音，擬爲/ɳ/，有派擬爲泥母嘅顎化音，擬爲/ȵ/，擬成顎化音嘅人，爲咗區分娘同日，會將日母擬成/ȵʑ/，喺後面加濁塞。

## 上古來源
對上古音嘅研究有個定論係娘日歸泥，亦即娘母係分化自泥母嘅。由於泥一、四等同娘二、三等互補，係二、三等韻母嘅介音構成咗佢從泥母分化嘅條件。

## 喺粵語嘅演變
娘母喺粵語同泥母合流，對應嘅粵拼係n，對聲調嘅影響係，娘母字派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

## 喺吳語嘅演變
吳語娘母三等歸日母，對應嘅吳拼係ny；娘母二等歸泥母，對應嘅吳拼係n。

## 喺普通話嘅演變
普通話同粵語一樣，娘母歸泥母，對應嘅普拼係n。

## 喺日文嘅演變
喺日文，吳音讀な行，漢音讀だ行。

## 喺韓文嘅演變
韓文嘅娘母同粵語一樣，歸入泥母，但娘三等字同泥四等字一樣，打頭時會甩聲母，如女嘅字音係녀，打詞頭時變成여。

## 喺越南文嘅演變
越南文嘅娘母多數係n，少數顎化成nh。聲調上，平聲喺陰聲，仄聲喺陽聲。

類:中古漢語
李立達

**李立達**（；；）係中國大陸嘅游水健將，湖北襄樊（今日係襄陽）人，曾經喺2000～2001年間試過橫渡瓊州海峽而出名。尤其喺2001年5月17號嗰次橫渡成功，亦俾健力士世界紀錄大全列佢做世界上橫渡海峽游程最長同時間最耐嘅細路。後嚟個紀錄喺2003年、2005年先後俾嚟自北京嘅王一妍、深圳嘅郭思妤打破咗。

## 生平
李立達喺1988年5月17號喺湖北襄樊（今日嘅襄陽）出世，佢阿爸係差人。李立達喺出世幾個月之後俾阿爸抱住到漢水嘅河灘邊散步，佢第一次睇到煔煔聲啲水而好開心。後嚟阿爸諗到李立達鍾意大水而帶佢去學游水。

1994年5月底，李立達本嚟要去泳館，但半佬去咗遊樂場嘅摩天輪入面玩而俾家屬搵咗佢半日，最後俾阿爸批評，重新返到泳館訓練之後好快學識咗游水。9歲嗰時，背泳比賽游出33秒68嘅成績，重快過嗰時全國10歲組嘅紀錄。後嚟一家大細搬到海南海口之後，重參加咗海南省組織嘅游水比賽攞咗兒童組冚唪唥冠軍，重有幾次刷新咗海南省嘅紀錄。

1999年10月，海南省要組織批游水健將參加橫渡瓊州海峽嘅大賽。本嚟阿爸擔心個仔會喺海峽入面出事，但仔最後喺次訓練入面成功連續游到20km嘅距離而俾佢參加呢項極高難度嘅挑戰，但因為佢嗰時年紀太細而俾海南省有關體育部門拒絕咗。直到2000年春節假期後到元宵間，李立達決定自己一人要橫渡瓊州海峽，目的係支持北京申辦2008年奧運。同年6月1號正式第一次橫渡瓊州海峽，但因為海口同徐聞地區之間橫風橫雨，好多時出大浪而橫渡失敗。第一次橫渡失敗之後好快俾海口當地嘅新聞媒體質疑。就因為呢次橫渡，令全家陷入山窮水盡嘅地步。後嚟李立達阿爸同贊助商傾咗一輪，重向有關部門提出申請橫渡瓊州海峽嘅事，最後政府接受咗李立達阿爸嘅提議。2001年5月17號06:02（UTC+8），佢喺廣東湛江徐聞縣海安鎮排尾角正式出發，經過咗10個鐘頭又6分9秒嘅水路，最後喺嗰日16:04（UTC+8）成功到達海南海口瓊山區嘅千年塔以西2km地方成功登陸，全程一共游咗36.8km。賽後好快俾包括中國中央電視台同鳳凰衛視、海南各大媒體、及大公報、文匯報等報章猛咁採訪同報道。

最後，呢位仁兄嘅事跡好快被拍成《我是一條魚》嘅紀錄片重列入咗中國大陸2004年發行嘅初三英文課教材。

李立達喺2005年6月19號要提出橫渡臺灣海峽，但之後一直冇下文。

## 註同攷
;註

;攷

立達
類:湖北人
類:泳手
類:人類之最
朴樹 (歌手)

**朴樹**（；；；），原名**濮樹**，中國大陸音樂人，阿爸係北京大學退休教授濮祖蔭。2005年1月5號，同吳曉敏（吳岱凝）喺北京搞咗婚禮。

## 生平
*1973年：喺江蘇南京出世，之後跟阿爸阿媽搬去北京。
*1991年：考入首都師範大學。
*1994年：輟學而開始整音樂。
*1996年10月：同麥田音樂唱片公司（今日嘅太合麥田）簽約而出單曲——《火車開往冬天》
*1997年5月：參加深圳「97青年節新音樂慶典晚會」
*1999年1月：出第一鉼個人專輯《我去2000年》，嗰年亦俾媒體評做「中國十大文化熱門人物」。參演高曉松執導嘅電影《那時花開》。
*1999年12月：簽約華納唱片而成為華納亞太區喺中國大陸簽約嘅第一位歌手。
*2000年：錄製美國MTV音樂頻道——《華人音樂走向世界》特別節目，嗰年亦參加咗中國中央電視台春節聯歡晚會演唱歌曲——《白樺林》。
*2000年：出演電影《海南，海南》（之後改名做《如果沒有愛》），出單曲《九月》。
*2001年：出單曲《衝出你的窗口》作為微軟Windows XP操作系統中文推廣曲。
*2002年：《那時花開》正式公映。
*2003年：出第二鉼原創專輯《生如夏花》，專輯名嚟自印度詩人泰戈爾飛鳥集嘅「生如夏花之絢爛，死如秋葉之靜美」。
*2004年：攞咗MTV亞洲音樂大獎——中國內地最受歡迎歌手獎等多項大獎，嗰年攞咗福布斯中國名人榜第57位
*2005年3月：同中國女演員吳曉敏結婚，嗰年喺福布斯中國名人榜上升到第26位
*2007年：參加湖南衛視《名聲大振》欄目，同奧運冠軍劉璇一齊搭檔，重攞埋第一季嘅冠軍。
*2008年：帶樂隊參加中國大陸各類音樂節嘅現場表演
*2009年：出單曲——《世界盡頭》 
*2010年：攞咗《音樂風雲榜—十年盛典》「十年最具影響力音樂人物」大獎
*2012年9月：復出，同唔同女歌手喺中國大陸好多個地方開展幾場「樹與花」系列巡迴演唱會
*2014年7月：幫電影《後會無期》演唱主題曲——《平凡之路》，同年10月11號出席金鷹節頒獎晚會
*2014年11月21號：佢嘅單曲——《平凡之路》，成功攞咗第51屆臺灣電影金馬獎最佳原創電影歌曲
*2015年：開搞「好好地」全國巡迴演唱會，重喺北京、上海、南京、深圳、西安搞咗5場。
*2017年4月：出專輯《獵戶星座》。

## 音樂作品
### 錄音室專輯

### 個人單曲
未收錄喺個人專輯入面嘅錄音室單曲

## 其他歌手翻唱單曲

## 演唱會

## 影視作品

## 榮譽

## 參考

## 出面網頁
*朴樹 官方微博
*朴樹 官方音樂
*朴樹 官方MV
*朴樹 新聞人物
許常德

**許常德**（；；），台灣流行歌曲作詞人。喺世新大學編採科畢業。參與作詞嘅歌曲包括范曉萱《健康歌》、許茹芸《如果雲知道》等歌曲。做過大無限國際娛樂有限公司總經理、吾耳族娛樂事業股份有限公司企劃統籌、上華唱片主管、歌萊美唱片總經理、宇宙國際音樂副總經理、太空人音樂製作負責人。做過《超級星光大道》評審、《天才衝衝衝》《天才驚曲獎》評審、《超級紅人榜》評審同《華人星光大道》評審。2005年成立大無限國際娛樂。

## 代表作品
* 張雨生－《一天到晚游泳的魚》、《我是一棵秋天的樹》
* 南方二重唱－《不告而別》
* 王力宏－《我的情歌》、《流淚手心》
* 蘇慧倫－《Lemon Tree》、《傻瓜》、《鴨子》、《失戀萬歲》
* 范曉萱－《雪人》、《健康歌》、《氧氣》、《稍息立正站好》、《豆豆龍》
* 許茹芸－《淚海》、《如果雲知道》、《我依然愛你》、《破曉》、《愛情電影》、《你的眼睛》、《愛在黑夜》、《獨角戲》、《美夢成真》、《日光機場》、《你是最愛》
* 齊秦－《往事隨風》、《暴雨將至》、《這一次我絕不放手》、《懸崖》、《絲路》、《命運的深淵》、《我拿什麼愛你》、《海和天空》、《朦朧》、《煙囪》、《Sophia》
* 陳奕迅－《婚禮的祝福》
* 蘇永康－《盲人》
* 李翊君－《雨蝶》、《沙漠寂寞》、《痛》、《七情六慾》
* 動力火車－《明天明天的明天》、《除了愛你還能愛誰》、《無情的情書》、《背叛情歌》、《痛》
* 庾澄慶－《想你‧醒在0:03》、《海嘯》 
* 洪榮宏－《若是我回頭來牽妳的手》
* 游鴻明－《狂悲狂喜》
* 彭佳慧－《愛到無路可退》、《心酸的情歌》
* 范逸臣－《piano》
* 王菲－《矜持》
* 張學友－《真愛》
* 林憶蓮－《這些那些》、《越愛越美麗》、《我心仍在 與劉得京合填》
* 中國娃娃－《單眼皮女生》、《發財發福中國年》
* 黃乙玲－《無字的情批》、《感謝無情人》、《愛你無條件》、《今生愛過的人》、《燒滾滾冷冰冰》
* 邰正宵－《愛歸零》、《單情弦》
* 陳明真－《百萬個吻》
* 高勝美－《蝶兒蝶兒滿天飛》
* 裘海正－《愛我的人和我愛的人》、《懂愛的人》
* 容祖兒－《揮着翅膀的女孩》
* 吳佩慈－《閃着淚光的決定》
* 熊天平－《愛情多惱河》、《雪候鳥》、《愚人碼頭》、《愛情電影》、《你的眼睛》
* 許美靜－《快樂無罪》、《蕩漾》
* 陳潔儀－《傷了和氣》、《不要》、《恐龍族》、《沉睡中的你》、《野草閒花》、《昨天》、《男人真有趣》、《情人》、《拖鞋》、《虧欠》、《郵差》、《體溫》、《活得更精彩》、《再愛一回》、《限制級》、《那天那夜》、《輕佻》、《手套情書》、《願望》、《被風吹散的人們》
* 左安安－《我願跟隨你》
* 梁詠琪－《口香糖》、《曙光》
* 林志穎－《我不後悔》
* 劉若英－《花季未了》、《四月天》
* 孟庭葦－《不下雨就出太陽吧》
* 陳雨霈－《菜鳥探戈》
* 鄭秀文－《承諾》
* 葉蒨文－《我心深處》、《不會有誰能讓我後悔》
* 黃思婷－《我甘願為你吃苦》
* 江得勝－《掏空天空天空》
* 辛欣 －《我一直站在被你傷害的地方》
* 畢書盡－《黑與白》
* 朱俐靜－《跑》
* 何嘉莉－《出發》
* J.Arie－《無永無遠》
* 袁詠儀－《沒什麼》
* 蕭瀟－《愛要坦蕩蕩》
* 劉伊心－《BF還是FB》

## 主持
*台北廣播電台 觀點靈
*公視 台灣紅歌100年

## 參考

## 出面網頁
* 
* KKBOX專欄作家列表 許常德
* 許常德960首創作被迫轉讓 － 梁馬利要求音樂著作抵債 全案可上訴

類:臺灣音樂製作人
巴黎機場

**巴黎機場**可以指：

## 法國
### 法蘭西島
*巴黎戴高樂機場：巴黎乃至法國最大嘅機場，主要服務國際航班。
*巴黎鄂利機場：巴黎第二大機場，主要服務國內航班。
*巴黎勒布爾謝機場：巴黎航展嘅舉辦場地。
*巴黎機場集團：負責營運以上三座民用機場嘅半國有集團。
*維亞古布里107基地：法國陸軍、空軍同憲兵嘅聯合基地。

### 法蘭西島以外
以下機場位於法蘭西島以外，但係會被廉價航空公司包裝成「巴黎機場」：
*寶維－鐵耶機場，位於巴黎北邊嘅上法蘭西大區。
*莎隆－華特理機場，位於巴黎東邊嘅大東部大區。

## 美國
*巴黎市立機場，位於阿肯色州巴黎市。
*閣斯機場，位於德薩斯州巴黎市，曾經係美國陸軍航空兵基地。